**Kinnitatud: Rakvere linnavolikogu 28. september 2016.a. määrusega nr 20**

**RAKVERE LINNA ARENGUKAVA**

**AASTATEKS 2016-2030**

Rakvere 2016

SISUKORD

[SISSEJUHATUS 3](#_Toc399166124)

[1. HARIDUS 4](#_Toc399166125)

[2. TARISTU 7](#_Toc399166126)

[3. RUUMILINE PLANEERIMINE 13](#_Toc399166139)

[4. KESKKOND, JÄÄTMEKÄITLUS 16](#_Toc399166140)

[5. HALJASTUS 18](#_Toc399166141)

[6. SPORT 21](#_Toc399166142)

[7. KULTUUR, HUVIHARIDUS, NOORSOOTÖÖ 23](#_Toc399166143)

[Huviharidus, noorsootöö 25](#_Toc399166144)

[8. SOTSIAALHOOLEKANNE, TERVIS 28](#_Toc399166145)

[Tervis (sh rahvatervis e avalik tervishoid) 32](#_Toc399166146)

[9. KOLMAS SEKTOR, MTÜ 33](#_Toc399166147)

[10. ETTEVÕTLUS, TURISM 35](#_Toc399166148)

[11. RAHANDUS JA EELARVESTRATEEGIA (2017-2020) 41](#_Toc399166150)

[KOKKUVÕTE 47](#_Toc399166151)

# SISSEJUHATUS

Rakvere linna arengukava eesmärk on suunata linna arengut tervikuna, määratledes peamised tegevused valdkondade kaupa ning näidates ära valdkondadevahelised koostöö ja arendamise võimalused.

Rakvere linna tugevusteks on hea geograafiline asukoht, optimaalne suurus ja positiivne maine. Linna suurust (01.08.2016.a. seisuga 15 913 elanikku, pindala 10,73 km²) arvestades on kohapealsete teenuste valik mitmekesine: muuseum Vallimäel, kutseline teater, spaa, tänapäevased spordirajatised, haridusasutused (üldhariduskoolid, ametikool, kõrgkool), arvukalt huviringe ja seltsitegevust. Rahvusvaheline lennujaam on sajakonna kilomeetri kaugusel. Suur võimaluste hulk eeldab ka oskust neid hästi kasutada ja üksteist täiendama panna. Kogukonna käekäik sõltub ka kohalikust omavalitsusest: kui hästi oskab ta inspireerida kodanikke olema aktiivne ja ettevõtlik ning kogutavat maksuraha põhjendatult ja eesmärgipäraselt kasutada ja ümber jagada.

Rakvere linna positsioon Eesti asustuses on sajandite vältel üsna samalaadne olnud. Tekkinud tänu looduslikule kõrgendikule rajatud kaitserajatisele, on ta olnud ümbruskonna keskuseks ning ida-lääne ja põhja-lõuna suunaliste ühendusteede sõlmpunktiks. Seetõttu on Rakverel võimalus ka tänapäeval toimetada samasugustes raamides. Linnarahva arv on muutunud Rakveres üsna sarnaselt teistele Eesti maakonnakeskuste linnadele (Viljandi, Paide, Haapsalu). Kasvanud eelmisel sajandil jõudsalt, saavutas see 80-ndate lõpul oma haripunkti (ligi 20 000 elanikku) ning on sealtmaalt tasapisi vähenenud (Rakvere linna rahvastikuprognoos 2009-2030, Tiit Tammaru, Tartu Ülikool).

Linnast teevad linna tema kodanikud. Rakvere linna üldplaneeringu alusuuringute raames koostatud linna rahvastikuprognoosi erinevad stsenaariumid näitavad (Rakvere linna rahvastikuprognoos 2009-2030, Tiit Tammaru, Tartu Ülikool), et tõenäoliselt ei ole linnaelanike arvus ega soolis-vanuselises koosseisus murrangulisi muutusi ette näha. Sellest teadmisest tuleb ka tuleviku planeerimisel lähtuda, jättes kavasse n-ö võimalikke reserve juhuks, kui prognoos paika ei pea. Töögruppides osalenud inimeste arvates on linna praegune suurus küll paras elukeskkonna kvaliteedi jaoks, kuid ettevõtluse arenguks oleks soodsam, kui elanike arv tunduvalt kasvaks. Linna tuleviku jaoks oleks parim elanikkonna mõõdukas kasv, mis tagaks optimaalse arengu ega tekitaks liialt suuri sotsiaalseid pingeid.

Linna arengu suunamise üheks oluliseks aluseks on linna üldplaneering. Kehtiv Rakvere linna üldplaneering ja selle suhteline värskus (kehtestatud 2009) annab võimaluse vaadata üle ka sellest lähtuvad kokkulepped, antud juhul siis linna arengukava.

**Linna tulevikusoov – Rakvere on nooruslik ja ulja mõtteviisiga linn, kus ettevõtlikel elanikel on meelepärast ja tasuvat tööd, tagatud on väga heal tasemel esmased teenused, elukeskkond on rahulik ning keha ja vaimu virgena hoidmiseks on palju mitmekesiseid võimalusi. Kodanikud on terved ja ettevõtlikud. Uljuse ja nooruslikkuse kõrval on väärtustatud kõigi vanuserühmade vajadused. Rakveres on ruumi mõelda.**

# HARIDUS

***Hetkeseis***

Rakveres on esindatud kõik haridustasemed alates alusharidusest ja lõpetades kõrgharidusega, mis annab õpivõimaluse linnas ligi 5500 lapsele ja noorele. Täiskasvanutele on koolitusvõimalusi munitsipaalkoolides, riigikoolides ja erakoolides.

**Alusharidust** omandavad lapsed Rakvere linna koolieelsetes lasteasutustes: Rakvere Rohuaia Lasteaias, Rakvere Triinu Lasteaias, Rakvere Kungla Lasteaias. Erasektorist ostetakse lasteaia- ja lapsehoiuteenust vastavalt vajadusele

**Põhiharidust** omandavad koolikohustuslikud õpilased Rakvere Põhikoolis, Rakvere Gümnaasiumis, Rakvere Reaalgümnaasiumis, Rakvere Täiskasvanute Gümnaasiumis. Lisaks on võimalik õppida Rakvere Vanalinna Koolis ja Rakvere Eragümnaasiumis.

**Keskharidust** omandavad nii linnast kui teistest kohalikest omavalitsustest pärit õpilased Rakvere Gümnaasiumis, Rakvere Reaalgümnaasiumis, Rakvere Täiskasvanute Gümnaasiumis ja Rakvere Eragümnaasiumis.

**Kutse- ja kõrghariduse** omandamiseks on loodud võimalused Rakvere Ametikoolis, Tallinna Ülikooli Rakvere Kolledžis ja Lääne-Viru Rakenduskõrgkoolis.

**Huvihariduse** omandamiseks on loodud võimalused Rakvere Muusikakoolis, Rakvere Spordikoolis ning Rakvere linnas tegutsevates erahuvialakoolides: Tantsu- ja Kunstikoolis Athena, Esteetika- ja Tantsukoolis, Muusikakoolis Rajaots, Muusika- ja Kunstikoolis Kaur, Rakvere Loovuskoolis ja Gustavi Maja Huvikoolis. Huviringid töötavad linna üldhariduskoolides, erakoolides, seltsides, ühingutes.

**Rakvere linna haridusvaldkonna olulisemad tugevused on**

* oma eripära ja traditsioonidega haridusasutuste mitmekülgne valik;
* hea koostöö erinevate haridusasutuste ning spordi- ja huvihariduse jms pakkujate vahel;
* hea koostöö linnavalitsuse ja haridusasutuste vahel.

**Rakvere linna haridusvaldkonna kitsaskohad on**

* hariduslike erivajadustega õpilastele sobiva õpikeskkonna puudumine ja tugispetsialistide vähesus;
* rahaliste vahendite vähesus haridustehnoloogilisteks ja –metoodilisteks uuendusteks haridusasutustes;
* osa koolide füüsilisest õpikeskkonnast on vananenud;
* kõrghariduse omandamise võimalused Rakveres on ohtu sattunud.

**Tulevikusoovid**

* Alusharidus on jätkuvalt kõigile soovijatele kättesaadav
* Põhi- ja gümnaasiumiharidus on valikuvõimalustega ja konkurentsivõimeline.
* Rakvere linna koolivõrk on vastavalt õpilaskonna vajadustele optimaalseks muudetud ja koolikeskkond kaasaegne.
* Rakvere linnas on võimalus omandada konkurentsivõimelistkõrgharidust.
* Rakvere linna elanikel on mitmekülgsed võimalused huvihariduse omandamiseks.
* Haridusasutuste ning -võimaluste võrgustik toetab iga lapse ja noore vajadusi tervikliku isiksuse kujunemisel huvidest ja võimetest lähtuvalt.

**Aasta 2030 visioon**

* Igale lapsele on jätkuvaltvajadusel tagatud lasteaia- või hoiukoht. Lasteaiahooned on kaasaegsed ja ökonoomsed ning mugava ja tervisliku keskkonnaga. Motiveeritud ja professionaalne personal toetab laste arengut ning teeb koostööd peredega.
* Rakvere koolides omandatakse põhiharidus, mis võimaldab edasiõppimist soovitud koolis.
* Rakveres on loodud võimalused kaasaegse, kvaliteetse ja konkurentsivõimelise keskhariduse omandamiseks, mis võimaldab edasi õppida soovitud koolis.
* Haridusasutuste füüsiline, vaimne ja tehnoloogiline keskkond on kaasaegne ja turvaline.
* Õpilaste arvu muutumisel kasutatakse ratsionaalselt olemasolevaid koolihooneid, tehakse koostööd linnas asuvate erinevate haridusasutuste vahel. Oluliste demograafiliste muutuste korral on linna üldplaneeringus alad, kuhu on võimalik ehitada lisahooneid.
* Huvihariduse omandamise võimalused on mitmekülgsed ja tagatud kõigile soovijatele.
* Linnal on välja kujunenud koostöövormid kutseharidust, kõrgharidust ja täiskasvanute täiendusõpet pakkuvate asutustega, arvestatakse ümbruskonna tööjõuturu vajadusi.

Eesmärkide prioriteetsus, saavutamiseks vajalikud tegevused, teostaja, finantsallikad ja aeg

|  |  |
| --- | --- |
|  HARIDUSASUTUSTE ÜHISOSA | **Linna haridusasutused on integreeritud õppe- ja halduskorraldusega tervik, milles õpilastel on ühelt haridustasemelt või -astmelt teisele üleminek sujuv, vajadusi ja võimeid arvestav.** |
| E 1.1 Erivajadustega õpilastele on loodud vajaduspõhised õpivõimalused | T 1.1.1. Hariduslike erivajadustega õpilaste õppekorralduse kontseptsioonist lähtuvate tegevuste planeerimine. (erinevate õpirühmade ja klasside avamine, tugispetsialistide arvu suurenemine, ruumide kohandamine).T 1.1.2. Erispetsialistide koostöö soodustamine ja ühiskoolituste korraldamine. Tugivõrgustiku töö ühtne koordineerimine**.** | PidevPidev | Linnavalitsus, Rakvere koolid, erasektor, projektid |
| E 1.2 Kõik haridusasutused on kaasatud vajalikesse programmidesse ja projektidesse. | T 1.2 Üleriigilistes ja rahvusvahelistes programmides ning projektides osalemine. | Pidev | Linnavalitsus, koolid, lasteaiad, projektid |
| E 1.3 Rakvere linna haridusasutustel on kaasajastatud infotehnoloogiline süsteem. | T 1.3.1 Infotehnoloogia ajakohastamine ja uue tarkvara hankimine, aktiivne osalemine vastavates programmides T 1.3.2 Linna allasutuste IT terviklahenduste väljatöötamine (IT arengukava) | Pidev2017  | Linnavalitsus, koolid, lasteaiad, projektidLinnavalitsus, projektid |
| E 1.4 Arendatud on täiskasvanu-haridust ja erialaõpet | T 1.4.1Erinevate õppevormide arendamine põhi- ja keskhariduse omandamiseks.T 1.4.2 Täiskasvanute täiend- ja ümberõppe toetamine koostöös Rakvere Ametikooli, Lääne-Viru Rakenduskõrgkooli, TLÜ Rakvere Kolledži, Eesti Töötukassaga. | Pidev | Linnavalitsus, Rakvere Ametikool, projektid. |
|
| E 1.5 Linn on avatud koostööks erinevate kõrgkoolidega | T 1.5 Kõrgkoolide potentsiaali kasutamine linna haridusvaldkonnas. Rakvere linna lasteaiad on TLÜ Rakvere kolledži õpilastele hinnatud praktikakohad. Haridus- ja sotsiaalvaldkonna üliõpilased on kaasatud õpilaste tugiisikuteks. | Pidev | Linnavalitsus |

|  |  |  |  |  |
| --- | --- | --- | --- | --- |
|  | **Eesmärk** | **Tegevus** | **Aeg** | **Teostajad, rahastajad** |
| ALUSHARIDUS | **Kvaliteetne alusharidus on kõigile soovijatele kättesaadav.** |
| E 1.6 Alusharidus on kättesaadav  | T 1.6.1 Sõimeealiste laste lapsehoiuteenuse rahastamineT 1.6.2 Vajadusel täiendavate lasteaia- ja sõimekohtade ostmine erasektorist. | Pidev | linnavalitsus, projektid |
| E 1.7.1 Igale alushariduse soovijale on tagatud kvaliteetne õpe  | T 1.7.1 Eralasteaedade ja lastehoidude arengu toetamine | Pidev | Linnavalitsus, projektid |
| T 1.7.2 Lasteaedades märgatakse igat abi vajavat last õigeaegselt ja talle tagatakse sobiv tugisüsteem, mis kindlustab võimetekohase õppevormi haridustee jätkamisel. | Pidev | Linnavalitsus, projektid |
| PÕHI- ja KESKHARIDUS PÕHIHARIDUS | **Rakvere koolides on loodud võimalused kaasaegse, kvaliteetse ja konkurentsivõimelise kesk- ja põhihariduse omandamiseks.** |
| E 1.8 Koolihooned ja koolide õuealad on korrastatud ning vastavad kehtivatele nõuetele. | T 1.8.1 Rakvere Põhikooli siseruumide renoveerimine.T 1.8.2 Rakvere Gümnaasiumi kahe õppehoone ja sinna juurde kuuluvate õuealade korrastamine.T 1.8.3 Rakvere Reaalgümnaasiumi õueala sadeveekanalisatsiooni ehitus. | 2016-20202017-20202017 | Linnavalitsus, projektid  |
| E 1.9 Koolide füüsiline õpikeskkond vastab õppekava nõuetele.  | T 1.9.1 Koolide füüsilise õpikeskkonna vastavusse viimine õppekava nõuetega, klassiruumide varustamine kaasaegsete infotehnoloogiliste, audio- ja videoõppe tehniliste lahendustega jne.T.1.9.2. Füüsiline õpikeskkonna kohandamine/ümberehitamine haridusliku erivajadusega õpilaste vajadustest lähtudes. | 2017-2020Pidev | Linnaeelarve, projektid |
| E 1.10 Haridus on konkurentsi-võimeline. | T 1.10.1 Õpilaste ja õpetajate välisvahetus ja koostöö erinevate kõrgkoolidega, tagamaks kvalifitseeritud personali olemasolu kõigis linna haridusasutustes. T 1.10.2 Külalisõpetajate kaasamine vastavalt vajadusele. | Pidev | Linnavalitsus, koolid, projektid |

# TARISTU

***Hetkeseis***

Taristu ehk infrastruktuuri all käsitleme selles peatükis eelkõige tehnilist taristut: teed ja tänavad, vee- ja kanalisatsioonivarustus, elektri-, gaasi-, sooja- ja sideliinid. Rakveres on selles suhtes olukord üsna hea. Linnal on hea asukoht Tallinna–Narva maantee ääres, seda läbib ka raudtee, sadamad (Tallinna, Kunda jm) on läheduses ning ka rahvusvaheline Tallinna lennujaam jääb vaid sajakonna kilomeetri kaugusele. Need on inimeste ja kaupade liikumiseks olulised kanalid. Linnasiseseks toimimiseks on aja jooksul välja ehitatud ka eluks ja ettevõtluseks vajalikud tehnovõrgud.

Lühidalt nende olukorrast liigiti:

Vesi ja kanalisatsioon

Rakvere linna ja selle lähiümbruse tarbeks kinnitatud põhjaveevaru 10 160 m3/ööp on piisav ning tagab elanike ning ettevõtete veevajaduse. Vee- ja kanalisatsioonitrasside tsentraalse süsteemiga liitumise võimalus on loodud *ca* 99,5% linna olemasolevatest majapidamistest. Edaspidi tuleb töötada selle nimel, et linna kodanikele ja ettevõtjatele tagada optimaalse hinna ja kvaliteediga toimiv veevärgiteenus, et ka need majapidamised, mis siiani kasutavad oma veetarbeks salvkaevusid ning kanalisatsiooniks kogumiskaeve, ühendataks tsentraalsesse võrku. Kindlasti jätkub trasside rekonstrueerimine, sademevee kogumise ala laiendamine ning veepuhastusseadmete rekonstrueerimine. Edasiste arenduste puhul tuleb leida vahendeid liitumiste rajamiseks ning seda vajadusel ka naaberomavalitsuste territooriumil. Ühisveevärgi ja kanalisatsiooni arengusuunad ja tegevuskavad on täpsemalt kirjeldatud valdkondlikus arengukavas „Rakvere linna ühisveevärgi ja kanalisatsiooni arendamise kava aastateks 2014-2025“, mis on kavas uuendada 2017 aastal.

Gaasivarustus

Gaasivarustuse võrk on linnas hästi arenenud ning olemasolevatele ja ka uutele klientidele on võimalik teenust pakkuda. Olulisi suuremahulisi investeeringuid praegu teada ei ole. Siin määrab tarbimise võimaliku kasvu uute klientide suhtes paljuski ära konkureerivate energiapakkujate teenuste hind ja kvaliteet. Gaasivarustuse võrgu omanike huvi on tänavate rekonstrueerimisel rekonstrueerida vajadusel ka omi trasse.

Side

Konkureerivaid teenusepakkujaid on piisavalt. Võrgud on hästi välja arendatud ning käib nende pidev uuendamine. Suuremahuliste andmehulkade edastamiseks on linnas olemas nüüdisaegsed kaabliühendused. Suuremad ärihooned varustatakse fiiberoptiliste kaablitega, mis tagavad levi suurema kiiruse ja kindluse. Jõudsalt areneb ka läbi õhu leviv andmeedastus, mille tulevikku on keeruline prognoosida. Tehnoloogiline areng on kiire, toimib teenusepakkujate vaheline vaba konkurents ning selles valdkonnas suuremahulisemaid linnakeskkonda moonutavaid või segavaid ehitustöid ette näha ei ole. Vanad vaskkaablid tõmmatakse kanalitest välja ja asendatakse nüüdisaegsetega. Lihtsam on uusi kaableid paigaldada sinna, kus on sidekanalisatsioon juba olemas ja kaevetöid ei ole tarvis teostada. Uute planeeritavate ehitusmahtude juures tagab Telia Eesti AS arendaja soovi korral fiiberoptilise ühenduse. Telia Eesti AS huvi on tänavate rekonstrueerimisel asendada oma õhuliinid maakaablitega.

Elektrivarustus ja välisvalgustus

Linn ja linna ümbruskonda jäävad tootmisalad on valdavalt vajalike võimsustega tagatud. Varustuskindlus on samuti piisav. Õhuliinid asendatakse maakaablitega ning seda koostöös tänavavalgustuse arendajatega. Rakvere linn ostab elektrienergiat börsilt korraldades riigihanke minikonkursse kolme pakkuja vahel iga poole aasta tagant.

Valgustatud tänavaid on Rakvere linnas kokku ca 83,0 km. Linnas on 58,5 km õhuliine, 30,0 km kaabelliine ja 3,0 km toiteliine. Kokku on valgustuspunkte ca 2790, millest 18 % on elavhõbevalgustid, 77 % naatriumvalgustid ja 5% LED valgustid. Välisvalgustusvõrgu kilpe on 43 tk ja linna halduses olevaid valgustusmaste 880 tk. Ligikaudne tarbitav tänavavalgustuse võimsus on 340 kWh.

Edaspidises arengus on suund võetud sellele, et järk-järgult asendatakse amortiseerunud ja suure energiatarbega elavhõbedavalgustid väiksema elektritarbe ning pikema elueaga kaasaegsete valgustite vastu.

Soojavarustus

Rakvere linnas on määratud kaugküttepiirkond, kus tarbijad teenust kasutavad. Probleemiks on hetkel osade soojatrasside halb seisukord. Renoveerimist vajavatesse trassidesse investeerimiseks taotleb soojaettevõte vastavaid toetusi Keskkonnainvesteeringute Keskuselt (KIK). Trasside renoveerimisel on lõppeesmärk kogu süsteemi efektiivne tööshoidmine ning temperatuuride seire trassi eri lõikudes, sh klientide soojasõlmede olukorra jälgimine. Rakvere Soojuse AS ja linnakodaniku seisukohalt on soodne, et linna soojavõrku on ühendatud palju erinevaid soojatootjaid (Rakvere ES Bioenergia OÜ, Adven Eesti AS, Rakvere Soojus AS). Soojaettevõtte prioriteetideks lähitulevikus on olemasoleva võrgu rekonstrueerimine ning soodsaima hinnaga tootja soojusenergia jaotamine tarbijatele.. Kaugkütte varustuskindlust tuleb tõsta, kodumaise kütusega peab olema tagatud linna baaskoormus. Tarbijale on soojatootjate lai valik väga positiivne ning kaugküte on hinnalt ja varustuskindluselt osutunud täiesti konkurentsivõimeliseks kütteliigiks.

Hiljemalt 2017 aasta esimese poolel tuleks uuendada Rakvere Linnavolikogu 15. detsembri 2010 a. määruse nr 30 „Rakvere kaugküttepiirkonna määramine“ §3 lõige 1 sõnastust ja lõikes 2 kirjeldatud Lisa 1 ja Lisa 2.

## Raudtee

Raudtee olemasolu linnas on kahetine. Ühelt poolt tekitab see juurde probleeme liikluses, ohutuses ja mürafoonis, teiselt poolt avab võimalusi kaubavedudeks ja reisijate veoks.

Viimastel aastatel on reisijate veo puhul rongi kasutamine muutunud oluliselt populaarsemaks kasvades umbes 20% aastas. Rongiliikluse areng reisijate veo osas sõltub paljuski Euroopa Liidu ja Eesti valitsuse poliitilistest otsustest ja valdkonnale laekuvatest toetustest. Mugav ja kiire rongiühendus 100 km kaugusel oleva Tallinnaga võimaldaks elamist Rakveres ja töötamist Tallinnas. Iseasi, kas selline pendelränne pikemas perspektiivis ikkagi parim lahendus on. Kokkuvõttes lisab raudtee olemasolu linnas siiski võimalusi olemasolevatele ning uutele ettevõtjatele. Lähiaastate eesmärgiks on Raudteejaama kõrval, Jaama tänaval asuvate linnale kuuluvate kinnistute välja ehitamine selliselt, et oleks võimalik senisest enam kasutada rongi- ja bussiliinide kooskõlastatud sõiduplaanidest tekkivaid võimalusi kogu piirkonna huvides. Samuti kavandame kogu ülejäänud infrastruktuuri, mis seotud rongiliiklusega (bussipeatused, ooteplatvormid, infotahvlid, parkimisalad, jalgrattaparklad ja-majad, ootesaal, tualetid jne.) välja arendamist.

## Sõiduteed

Valdkonna arengu suunamiseks on koostamisel Rakvere linna liikluse arengukava 2016-2030.

Vee- ja kanalisatsioonivarustuse rekonstrueerimistööde lõppemisel on eesmärgiks kõvakattega katta kõik Rakvere linna teed ja tänavad. Suuremaid investeeringuid nõudvad objektid, nagu viaduktid ja uued läbimurded jms teostatakse välisvahendite kaasamise võimaluse korral.

Lähituleviku suuremate töödena on kavas renoveerida Võidu tn., Karja tn., Rägavere tee, Pikk tn, Seminari tn., Narva tn. Parkali tn. ja C.R. Jakobsoni tn. ühendus Kastani tänavani.

## Ühistransport

Kuna linn on väike ja liikumisvajadused ulatuvad üle omavalitsuste piiride, on ka tulevikus ilmselt mõttekas toimiva liinivõrguga jätkamine. Ühistranspordi korraldamisel on keerulisemaks komponendiks selle tasuvus ja doteerimine. Viimastel aastatel on hoiakud ühiskonnas soosinud ühistranspordi arendamist, kuna seda on peetud otstarbekamaks ja keskkonnasäästlikumaks. Teatud oludes on see reisijate vähesuse korral siiski vastupidi. Tulevikus saab ilmselt määravaks siiski mugavus ja inimese ajaressursi hind, mis seab ühistranspordi konkurentsivõime Rakvere linnas ja lähiümbruses veel suurema surve alla.

## Kergliiklus- ja kõnniteed

Ilmselt kõige rohkem vastakaid arvamusi ja poleemikat tekitanud valdkond ning pea kõigis erinevates töörühmades kõneainet pakkunud teemaks oli linna kõnniteede ja jalgrattaga liikumise võimalused ning nende olukord linnas. Ühisele meelele jõuti selles, et olemasolevad kõnniteed tuleb kindlasti korda teha. Erinevaid seisukohti tekitas aga uute kergliiklusteede ehitamise vajadus ja maht. Oli arvamusi, et Rakveres on kergliiklusteid vähe ja olukord väga halb ning neid tuleks rajada võimalikult palju, kuna linn on kompaktne ning jalgratastel liikumine mõjub positiivselt rahva tervisele. Teiselt poolt väljendati seisukohta, et selliste teede rajamise ja hoolduse kulud on kasutusintensiivsusega võrreldes põhjendamatult suured ning ei maksa unustada, et meie kliimas on neid teid võimalik kasutada vaid *ca* 9 kuud aastas. Samuti oli erinevaid seisukohti praeguste liikumisvõimaluste turvalisuse kohta. Hõredama liiklusega tänavatel on väikelinnas rattaga liikumiseks mõistlik kasutada tänavat ning paralleelse rattatee rajamine ei ole otstarbekas. Küll aga on vajalik rajada kergliiklusteed tihedama liiklusega autoteede kõrvale, kus oleks tagatud ka suurem potentsiaalne kasutajate hulk. Võttes arvesse ka maa-aluste kommunikatsioonide olukorda ning võimalikke kokkuleppeid kergliiklusteede ehitamiseks eramaadele, on esmajärjekorras vajalik rajada järgmised lõigud:

* Kesklinn – Lilleoru
* Kesklinn – Põhjakeskus
* Kesklinn – Sõmeru
* Kesklinn – Rägavere tee
* Karja tänav, mis ühendaks erinevad suunad

Veelgi olulisemaks tuleb siiski pidada kesklinna ja selle lähiümbruse kõnniteede remontimist ja renoveerimist viisil, mis tagab ka kitsamates oludes mugavama ja turvalisema liikluse.

## Lennuliiklus

Üldplaneeringus on kajastatud Rakvere lennuvälja arendamine väikelennukite, hobilennunduse, väikekaubavedude ja operatiivlendude teenindamiseks. Laiema reisilennuliikluse vajaduse katab Lennart Meri Tallinna lennujaam, millega on hea transpordiühendus.

*Aasta 2030 visioon*

* Linnasiseselt on välja arendatud kõnni- ja jalgrattateede võrk, mis võimaldab elanikel mugavalt igapäevased toimingud sooritada jalgsi või jalgrattaga. On loodud jalgrattaühendused linna ringteega ja ümbruskonna valdade jalgrattateedega. Toimib jalgrataste laenutussüsteem.
* Rakverel on tagatud hea transpordiühendus nii reisijate kui kaubavedude osas kõigis suundades (Tallinn, Helsingi, Tartu, Peterburi, Kunda (sh sadam), Peipsi järv, Eesti põhjaranniku väikesadamad).
* Linn on täies ulatuses varustatud korralike vee- ja kanalisatsioonitrasside võrguga. Teenuse hind ja kvaliteet on tasakaalus. Tagatud on piisava ressursiga kvaliteetne, puhas vesi.
* Energiaturul valitseb vaba konkurents ning toimiv turg tagab elanikele ja ettevõtjatele võimaluse leida endale parim teenusepakkuja. Kohalikul ressursil baseeruv taastuvenergia on saavutanud energiabilansis arvestatava osakaalu.
* Linna põhja- ja lõunaosad on ühendatud kiirete ja ohutute ühendustega. Rajatud on viadukt, ühendamaks Kauba tänavat Arkna teega.

***Tähtsaimad eesmärgid ja tegevused tulevikusoovide saavutamiseks, mis nõuavad kohest rakendamist***

Eesmärkide prioriteetsus, saavutamiseks vajalikud tegevused, teostaja, finantsallikad ja aeg

|  |  |  |  |
| --- | --- | --- | --- |
| Eesmärk | Tegevus | Aeg | Teostajad, rahastajad |
| E 2.1. Kõnni- ja kergliiklusteede ehitus ja remont | T 2.1 Nimetatud lõikude rajamine, mis ühendab erinevad suunad:1. Kesklinn – Lilleoru
2. Kesklinn – Põhjakeskus
3. Kesklinn – Sõmeru
4. Karja tänav
5. Rägavere tee
6. Seminari tn
 | 2016-2020 | Linnavalitsus, projektid  |
| E 2.2 Sõiduteede ning ristmike remont ja rekonstrueerimine | T 2.2 Suure koormusega tänavate ja ristmike arendamine ja väljaehitamine ning kruusakattega tänavate tolmuvaba kattega varustamine*Teed ja tänavad*1. Rägavere tee
2. Seminari tn.
3. Võidu tn.
4. Karja tn.
5. Pika tänava valgustuse, tänavasillutise, kõnniteede rekonstrueerimine (sh Posti, Silla, Kooli tänavad)
6. Kondivalu, Palermo ja Lepiku linnaosade tänavate kruusakatte asendamine kõvakattega

*Ristmikud*1. Võidu – Tuleviku
2. C.R.Jakobsoni – Parkali – F.G.Adoffi – Kastani pst.
3. Laada – F.G.Adoffi
4. Põhja tn (ristumine Rakvere-Haljala maanteega)
5. Jaama pst ja Võidu tn
6. Tartu tn - Karja tn - Kastani tn

*Viaduktid*1. Kauba tänava ja Arkna tee viadukt
 | 2016-2020 | Linnavalitsus, projektid |
| E 2.3 Võrkude ühise digitaalse andmebaasi loomine ja haldamine | T 2.3 Linnavalitsuse eestvõttel arendada võimekust digitaalsete andmebaaside kasutamiseks ning leida nende haldamiseks optimaalne lahendus. Linna võrkude andmebaasi sidumine Maa-ameti GIS-ga.  | 2016-2017 | Linnavalitsus, võrkude valdajad |
| E 2.4 Energiasäästu arendamine | T 2.4 Rakvere soojamajanduse arengu ja investeeringute kava koostamine  | 2016 | Linnavalitsus, AS Rakvere Soojus, projektid  |
| E 2.5 Tänavavalgustuse ökonoomsemaks ja energia-säästlikumaks muutmine kasutades innovatiivseid lahendusi | T 2.5 Tänavavalgustuse õhuliinide asendamine maakaabelliinidega ja lampide järk-järguline asendamine ökonoomsemate ja töökindlamatega, valgustussüsteemi juhtimise arendamine, tänavavalgustuse inventeerimine ja digitaalse andmebaasi loomine Valgustuse arengukava kaasajastamine Uute valgustuse juhtimissüsteemide väljaehitamine, automatiseerimine liikumisandurite paigaldamine LED valgustuse targad lahendused | 2015- 2020 | Linnavalitsus, projektid |
| E 2.6Raudteejaama integreerimine erinevate liikumisviisidega | T 2.6.1 Ehitatakse välja jalgratta- ja autoparklad ning bussipeatus.T 2.6.2 Paigaldatakse rongi- ja bussiliikluse reaalaja infotahvlidT.2.6.3 Renoveeritakse raudteeperroonT.2.6.4 Ehitatakse välja raudteejaama viivad juurdepääsuteed, kõnniteed, kergliiklustee. | 2017-2018 | Linnavalitsus, projektid |

Linnatänavate ja ristmike rekonstrueerimise hangetel tuleb võimalusel lahendada ka kõnniteede ja välisvalgustuse küsimused. Kuna teetööde rahaline maht on suur, tuleb jätkuvalt otsida kaasrahastamist erinevatest fondidest ja ning muudest allikatest. Võimaluse korral tuleb ka erasektoriga kulutusi jagada.

***Lisaks linnas lahendamist vajavad eesmärgid, tegevused ja projektid***

|  |  |  |  |
| --- | --- | --- | --- |
| **Eesmärk** | **Tegevus** | **Aeg** | **Teostajad, rahastajad** |
| E 2.7 Linnaliikluse arendamine | T 2.7 Teede ja tänavate teehoiukava täitmine ja uuendamine  | pidev | Linnavalitsus, projektid  |
| E 2.8 Ühistranspordi arendamine | T 2.8.1 Maakonnaliinide nr 1, 2, 3 ,5 peatuskohtade korrastamine ja remontT. 2.8.2 Autovabade päevade korraldamise toetamine | pidevpidev | Linnavalitsus, projektidLinnavalitsus, projektid |
| E 2.9 Linna liiklusskeemi arendamine, tänavavõrgu arendamine | T 2.9.1 Uute parklate ehitamine kesklinnas Keskväljak, Lai tn (Seltsimaja kõrvale), Parkali parkla rekonstrueerimine, Vallikraavi tänava piirkonna parklate arendamine, Vabaduse tänava alguses parklapiirkonna arendamine jne)  | 2016-2020 | Linnavalitsus, projektid |
| T 2.9.2 Seminari tänava arendus | 2016-2020 | Linnavalitsus, projektid |
| T 2.9.3 Päikese tänava ühendamine Vabaduse tänavaga | 2017-2020 | Linnavalitsus, projektid |
| T 2.9.4 C. R. Jakobsoni tänava läbimurde ehitus Tallinna tänavalt Kalda tänavani | 2018-2020 | Linnavalitsus, projektid |
| T 2.9. 5 Moonaküla silmusrambi ehitustöödT 2.9.6. Kajaka tänava läbimurre Rägavere teeleT 2.9.7 Kungla tn pikendus, Tuuslari ja Salme tn välja ehitamine  | 2020-2025 | Linnavalitsus, projektid |
| E 2.10 Liikluse muutmine jalakäija- ja jalgratturisõbralikuks | T 2.10.1 Lilleoru tänava kergliikluse silla rajamine | 2018-2020 | Linnavalitsus, projektid |
| T 2.10.2 Jalgrataste parklate ehitamine | Pidev | Linnavalitsus, projektid |
| T 2.10.3 Näituse tn. ülekäigukoha märgistamine ja turvalisemaks muutmine.  | 2016-2017 | Linnavalitsus, projektid, Eesti Raudtee |
| T 2.10. 4 Promenaadi ja Seminari tänava telje omavaheline ühendamine. | 2016-2020 | Linnavalitsus, projektid |
| T 2.10. 5 Vallimäe ja Teatrimäe vahelise ühenduse aktiveerimine jalakäijatele | 2016-2020 | Linnavalitsus, projektid |

# RUUMILINE PLANEERIMINE

***Hetkeseis***

Planeerimistegevus on linnas olnud läbi aegade tasemel ning järjepidev ja sellest tulenevalt ei ole suuremaid ebaõnnestumisi linnaplaneerimises olnud. Linn on ümbruskonna omavalitsustega väga tihedalt seotud ning aastaid kavandatud haldusreform ühel või teisel viisil tuleks ilmselt kõigile kasuks. Aeg on näidanud, et selliste reformide tegemine on ajamahukas ning keeruline, kuid Rakvere linna poolt on valmisolek selleks olemas.

***Tulevikusoovid***

Kuna seoses Põhjakeskuse avamisega on kesklinnas aktiivset liikumist vähemaks jäänud, tuleb teha jõupingutusi inimeste sinna tagasi meelitamiseks. Väga suurt ressursi nähti linnust ja Tarva kuju külastavate turistide näol. Praegune probleem on, et vaid väga väike osa nimetatud objekte külastavatest turistidest jõuab kesklinna. Tuleb luua eeldused, et neil oleks rohkem huvi külastada ka keskväljakut ning nende Rakveres veedetud aeg pikeneks. Sellesuunalist arengut saab juhtida Vallimäe ja Keskväljaku vahelise ala atraktiivsemaks muutmisega. Bussiga saabuval turistil peab tekkima huvi ja tahtmine tõusta Tarva ja linnuse juurde selle lääneküljest, kuid alla võiks ta tulla juba kesklinna suunas, kuhu talle buss on juba vahepeal vastu tulnud. Lisaks kesklinnas paiknevale spaale, keskväljakule, promenaadile spordihoonele, bussijaamale, Rakvere linnavalitsusele ja teistele asutustele oleks siia vaja juurde uusi tõmbekeskusi. Edasi tuleb arendada ka Keskväljaku vaatamisväärsuste arsenali (nt liivakella projekt, köisraudtee vms), mida nägemata ei taha inimene Rakverest lahkuda.

***Aasta 2030 visioon***

* Rakvere kesklinn on atraktiivse jalakäijate tänava ja rippraudteega ühendatud linnusega. Linnas on vaatamisväärsuste kogum, mida teatakse ka Eesti piiridest väljaspool ning linnal on kuvand, mida kõik tahavad oma silmaga kohapeal näha.
* Kesklinn on välja arendatud äri- ja kultuurikeskuseks. Kesklinn on inimestest tulvil, siinne keskkond on atraktiivne ja mitmekülgne ning jalakäijasõbralik.
* Linna tööstusalad on välja arendatud, tootmises kasutatavad tehnoloogiad on kaasaegsed ja keskkonnasõbralikud. Tootmine linna ettevõtetes on innovaatiline ning töötajad motiveeritud. Ettevõtlusele on tagatud head logistilised võimalused toodangu ja tooraine vedudeks (raudtee, sh ühendus sadamatega, maanteed, väikelennukite lennuväli jne). Töökohtade ja elupiirkondade vahel toimivad mugavad, kiired ja ohutud transpordiühendused.
* Elamuturul on valida erinevatele maitsetele ja nõudmistele vastavaid kodusid (aedlinnast kesklinna korteriteni). Nõudlus ja pakkumine on tasakaalus ning sobivate eluruumide valik lai.
* Linna liiklusskeem on loogiline ja hästi toimiv. Lisaks väljaehitatud ja heakorrastatud kõnni- ja kergliiklusteedele on ka linnatänavad ja liiklussõlmed rekonstrueeritud ning vastavad liiklejate nõudmistele ja koormustele. Linna on tekkinud ka linnajalgrataste laenutuspunktid, mis paigutatakse suuremate keskuste ja sihtpunktide juurde.
* Toimunud on liitumine naaberomavalitsustega. Avaliku teenuse pakkumisel on saavutatud olukord, kus dubleerivate tegevuste hulk on viidud miinimumi ning on saavutatud omavalitsuse struktuuri optimaalseim variant.
* Linnaplaneerimisesse on kaasatud kõik huvigrupid Targa Maja projektist on edasi arendatud tark linnaplaneerimine, planeeringute menetlemine toimub läbi internetikeskkonna. Kohaliku kogukonna kaasamine linna planeerimisse on orgaanilisem ning sõlmküsimused arutatakse läbi juba planeerimisetapis.

***Tähtsaimad eesmärgid ja tegevused tulevikusoovide saavutamiseks, mis nõuavad kohest rakendamist***

Eesmärkide prioriteetsus, saavutamiseks vajalikud tegevused, teostaja, finantsallikad ja aeg

|  |  |  |  |
| --- | --- | --- | --- |
| **Eesmärk** | **Tegevus** | **Aeg** | **Teostajad, rahastajad** |
| E 3.1 Kesklinna elavdamine | T 3.1.1 Linnuse ja kesklinna ühenduste atraktiivsemaks muutmine (tihendamine, elavdamine) T 3.1.2 Kesklinna uute vaatamisväärsuste rajamine (nt Liivakella projekt, Tark Maja) T 3.1.3 Linnust külastavate turistide kesklinna toomine koostöös sihtasutusega Virumaa Muuseumid ja giididegaT 3.1.4 Olemasolevate vaatamisväärsuste korrashoid | 2016-2020 | Linnavalitsus,projektid, erasektor |
| E 3.2 Ettevõtlus- keskkonna arendus | T 3.2 Tööstuspargi taristu väljaehitamiseks vajalike eeltööde teostamine ning kruntide realiseerimise ettevalmistamine. Lisaks ka teiste perspektiivsete arendusalade ettevalmistus investeeringuteks. Aktiivne turundustegevus kruntide realiseerimiseks  | 2016-2020 | Linnavalitsus,projektid |
| E 3.3 Liiklus-korralduse parandamine | T 3.3 Rakvere linna liikluse arengukava 2017-2030 kaasajastamine ja rakendamine | 2017 | Linnavalitsus  |
| E 3.4 Tark linna-planeerimine | T 3.4 Targa linna projekti väljatöötamine ja rakendamine kasutades vastavaid tegevusi ka linnaplaneerimises | 2017-2020 | Linnavalitsus, projektid |
| E 3.5 Kvaliteetse elukeskkonna arendamine | T 3.5 Terviklike elamupiirkondade arendamine, sh linnametsa piirkonna arendamise jaoks vajalike ettevalmistavate tööde ja planeeringu tegemine | 2017-2018 | Linnavalitsus fondid |

***Lisaks prioriteetsematele linna arengu jaoks oluliste eesmärkide, projektide ja tegevuste loetelu***

|  |  |  |  |
| --- | --- | --- | --- |
| **Eesmärk** | **Tegevus** | **Aeg** | **Teostajad, rahastajad** |
| E 3.6 Elamumajanduse arendamineMinimaliseerida elamu-majandusega seotud riske linnas (kinnisvara-arendus, elamute füüsiline ja moraalne vananemine, vähene vastutustunne) | T 3.6.1 Elamuehituseks sobivate alade ja kruntide planeerimine | pidev | Linnavalitsus, projektid |
| T 3.6.2 Korteriühistute ja –ühisuste arengu toetamine. Ühistulise elamuehituse algatuste toetamine. Ühistute ja ühisuste renoveerimisprojektide toetamine. Elusaseme-alaste uuringute, koolitusprojektide läbiviimine  | pidev | Linnavalitsus, Eesti Korteriühistute Liit, riik |
| T 3.6.3 Korterite ehitamine, ostmine elukoha kaotanute eluasemevajaduste rahuldamiseks.Linna jaoks ebaotstarbekate munitsipaaleluruumide võõrandamine (avalikel enampakkumistel) | pidev | Linnavalitsus, riik, projektid |
| T 3.6.4 Munitsipaaleluruumide passistamine ja munitsipaalhoonetele energiaauditite tegemine (energiamärgis), remondivajaduse määramine, remontimine | pidev | Linnavalitsus, projektid |
| T 3.6.5 Vanalinnas asuvate hoonete säilimise toetussüsteemi elluviimine (restaureerimistoetus) ) Eriti tähelepanu all Pika tänava äärde jäävad hooned (koostöö parema tulemuse saavutamiseks programmi EV100 „Hea avalik ruum“ ) | pidev | Linnavalitsus, riik, projektid |
| T 3.6.6 Heakorrastatud elamute, ühistute ja asutuste tunnustamine | pidev | Linnavalitsus, riik |
| E 3.7 Lihtsustada ettevõtjate ja linnakodanike jaoks planeeringute menetlusprotsessi  | T 3.7 Arendada planeeringute menetluses elektroonilisi kanaleid ja andmebaase  | pidev | Linnavalitsus |
| E 3.8 Haldussüsteemi optimeerimine | T 3.8 Haldusterritooriumi suurendamine naaberomavalitsuste linnalise iseloomuga asulatega ühinemise kaudu  | 2018-2020 | Linnavalitsus, naaber- omavalitsused |

# KESKKOND, JÄÄTMEKÄITLUS

***Hetkeseis***

Rakvere linn on loodusliku keskkonna osas päris heas seisus. Ka inimtekkeline keskkond, arvestades suuremate tootmisettevõtete mastaape, on planeeringuliselt hästi paigas ning suuremaid probleeme ei esine. Suurimate keskkonnaprobleemidena toodi töögrupis välja müra- ja õhusaaste ning osaliselt ka jäätmemajandus. Müratasemete lubatavad normid on Eestis vastavate aktidega normeeritud ning nende ületamise korral on häiritaval võimalik Keskkonnainspektsioonist õigust nõuda. Keerulisem on müraga nendel juhtudel, kui tase jääb küll normi piiridesse, kuid siiski elanikke häirib.

Õnnetusjuhtumite ning ulatuslike saasteohtude minimeerimiseks on linnal koostatud „Rakvere linna riskianalüüs“, mida vastavalt seaduse nõuetele pidevalt täiendatakse.

Jäätmemajandust reguleerib täpsemalt „Rakvere linna jäätmekava 2014-2020“ ja riigi jäätmekava. Olmejäätmete vedu linnas toimub korraldatud jäätmeveona ja lisandub biojäätmete vedu. Kõikvõimalike taaskasutamiste majanduslik otstarbekuse leidmine on pidev protsess ning paljuski mõjutatud Euroopa Liidu poliitilistest otsustest. Tõenäoliselt siiski ebaotstarbekad taaskasutusvaldkonnad, mis vajavad ebaproportsionaalselt suurt doteerimist, pikemas perspektiivis hääbuvad. Jäätmekäitlus on innovaatne valdkond ja vaadata uusi keskkonnasõbralikke lahendusi taaskasutusse viimiseks.

***Aasta 2030 visioon***

* Rakvere linn on ulatuslike metsa- ja rohealadega varustatud tervislik, puhas ja turvaline elukeskkond.
* Elanikele on tagatud puhas õhk ja vesi. Mürasaaste on viidud miinimumini.
* Linnas tegutsevad tootmisettevõtted kasutavad kaasaegseid, turvalisi ja keskkonnaohutuid tehnoloogiaid.
* Linnaelanike hoiakud on säästvad, jäätmemajandus toimib optimaalselt ning valdav enamik tekkivatest jäätmetest suunatakse taaskasutusse.
* Soolikaoja avamise ja väljaarendamisega on Rakverest saanud nn veeäärne linn.
* Biolagunevad jäätmed sorteeritakse klaasist, metallist, pakenditest, paberist, ohtlikest jäätmetest ja olmeprügist eraldi

***Tähtsaimad eesmärgid ja tegevused tulevikusoovide saavutamiseks, mis nõuavad kohest rakendamist***

Eesmärkide prioriteetsus, saavutamiseks vajalikud tegevused, teostaja, finantsallikad ja aeg

|  |  |  |  |
| --- | --- | --- | --- |
| **Eesmärk** | **Tegevus** | **Aeg** | **Teostajad, rahastajad** |
| E 4.1 Optimaalseima jäätmeveoteenuse tagamine | T 4.1 Jäätmete äraandmise võimaluste tagamine koostöös jäätmekäitlejatega. Rakvere linn korraldab jäätmekäitlust koostöös teiste maakonna omavalitsustega Lääne- Viru Jäätmekeskuse baasil  | pidev | Linnavalitsus, projektid, erasektor  |
| E 4.2 Informatsiooni töötlemise ja logistika arendamine | T 4.2 Jäätmeregistri töölerakendamine vastavalt kehtivale seadusandlusele | pidev | Linnavalitsus  |
| E 4.3 Mõistliku keskkonnateadlikkuse edendamine | T 4.3 Loodushariduse alaste tegevuste soodustamine koostöös Rakvere haridusasutuste ja noortekeskusega. Sõpruslinnadega vastavate organisatsioonide parima praktika ja uuendusmeelsemate mõtete ja kogemuste vahetamine. Energiasäästliku linna maine tugevdamine hoonete energiatõhususe suurendamise, tänavavalgustuse renoveerimisel kasutatavate uuenduslike lahenduste teostamise ning keskkonnasõbraliku linnatranspordi arengu soodustamise kaudu. Sellesuunalise koostöö arendamine eraettevõtjatega | pidev | Linnavalitsus, projektid, erasektor |
| E 4.4 Õhu- ja võimaliku pinnasereostuse riskide vähendamine | T 4.4 Tagada kruusakattega tänavate katmine kõvakattega.  | 2018 | Linnavalitsus, projektid, erasektor  |
| E 4.5 Looduskeskkonna säilitamine | T 4.5 Rakvere tammiku kui väärtusliku loodusobjekti hoidmine ja loodushoidlik arendus ja valgustatud terviseraja loomine | pidev | Linnavalitsus, projektid |
| E 4.6 Looduskeskkonna majandamine | T 4.6 Linnametsa metsamajanduskava täitmine. Prioriteetne on linnametsa rekreatiivsete eesmärkide järgne majandamine. Linnametsa laiendamine, põhjametsa loomine ja kasvatamine | pidev | Linnavalitsus, projektid  |
| E 4.7 Looduskeskkonna arendamine | T 4.7 Soolikaoja avamise projekti ja uuringute jätkamine | 2016-2018 | Linnavalitsus, projektid  |
| E 4.8 Rekreatsiooni-alade korrastamine | T 4.8 Linna pinnase ladustamisalade arendamine ,kujundamine rekreatsiooni aladeks | 2017-2020 | Linnavalitsus, projektid |
| E 4.9 Kodutute loomadega tegelemine | T 4.9 Varjupaigale uue asukoha leidmine ja rajamine | 2017-2020 | Linnavalitsus, Virol, projektid |

***Lisaks prioriteetsematele linna arengu jaoks oluliste keskkonnaprojektide ja -tegevuste loetelu***

|  |  |  |  |
| --- | --- | --- | --- |
| **Eesmärk** | **Tegevus** | **Aeg** | **Teostajad, rahastajad** |
| E 4.10 Taristu arendamine | T 4.10 Korduvkasutusega pakendijäätmete kogumise soodustamine (s.h taaskasutatavate jäätmete kogumise korraldamine) Lennuki elamuala korrastamine ja garaažide lammutamine | pidev | Linnavalitsus, projektid  |
| E 4.11 Keskkonna-seisundi seire | T 4.11 Ussimäe prügila sulgemisjärgses seires osalemine | pidev | Linnavalitsus  |
| E 4.12 Keskkonna-teadlikkuse tõstmine | T 4.12.1 Elanikkonna keskkonnateadlikkuse tõstmine infolehtede, infopäevade, seminaride ja meedia abilT 4.12.2 Inimeste kaasamine talgupäevadele | pidevpidev | Linnavalitsus, projektid linnavalitsus |

# 5. HALJASTUS

***Hetkeseis***

Rohelusest linnas puudust otseselt ei ole. Ainuüksi metsade all on *ca* 15% linna haldusterritooriumist. Lisanduvad pargid ja muud väiksemad haljasalad, kokku moodustavad linna rohealad ligikaudu kolmandiku kogu pindalast. Vallimägi, kui silmapaistvam maamärk, liigendab reljeefi. Ka kesklinn ja selle ümbrus on roheline ja puiesteed lisavad rohelust veelgi. Tuntumad haljasalad ja puhkekohad on Vallimägi, Tammik, Palermo mets, Õpetaja heinamaa, Kiriku park, Rahvaaed, Promenaad ning kesklinna haljasalad. Ühtne rohealade võrgustik puudub linna põhjaosas. Töögrupis jäi püsivalt kõlama arvamus, et kõikidel väiksematel haljasaladel võiks olla n-ö oma nägu. Iga park peaks teistest erinema ja kandma oma identiteeti. Oluline ei ole standardile vastavalt niidetud muru, pöetud hekid ja lilleklumbid. Tähtis on, et linnakodanik ennast ühes või teises kohas hästi tunneks ning alade hoolduskulud oleks mõistlikud. Selle põhimõtte järgi tuleb esmajärjekorras uuendada ja hooldada olemasolevaid objekte. Projekti korras uute objektide rajamisel tuleb põhjalikult kaaluda võimekust neid ka üleval pidada.

Linna haljastuse ja sellega seonduva tugistruktuuri optimaalseks arendamiseks on linna tellimusel koostatud spetsiaalsed kavad: Artes Terrae OÜ poolt koostatud „Rakvere haljastu analüüs. Köide I. Rakvere haljastu ja rohestruktuur“ (Tartu, 2009) ja OÜ Kivisilla poolt koostatud „Rakvere linna avalike mängu- ja spordiväljakute analüüs ja arengusuunad“ (Tallinn 2009).

***Aasta 2030 visioon***

* Linnas on tagatud mitmekülgne, aktiivseid tegevusvõimalusi ja esteetilisi väärtusi pakkuv ning kõiki sotsiaalseid gruppe rahuldav rohe- ja puhkealade võrgustik.
* Linna kalmistud on heakorrastatud. Viimse puhkepaiga valikul on tagatud traditsioonilised matmisvõimalused ning välja on arendatud urnimatuste võimalused. Alustatud on matmised uuel kalmistul.
* Rakvere on heade ning eriilmeliste puhkealadega ühtlaselt varustatud linn. Linna haljasalade ja mänguväljakute rajamisel ollakse innovaatilised ja hooldamisel jälgitakse, et kulud ei oleks ebamõistlikult suured. Oluline on tagada puhkealade ja mänguväljakute omanäolisus.
* Linnakodanikele rajatud puhkealad ja tervisespordirajad pakuvad lisaväärtust ka erasektori poolt turismiteenuseid pakkuvatele ettevõtetele ja meelitavad linna rohkelt turiste.
* Linna kõrghaljastuse osakaal on suurenenud
* Kõrghaljastuse hoolduse tase on tõusnud.
* Linnal on oma arborist

***Tähtsaimad eesmärgid ja tegevused tulevikusoovide saavutamiseks, mis nõuavad kohest rakendamist***

Lähtuvalt varasemalt koostatud töödest, rahalisest võimalustest ja töögrupi arvamustest joonistus välja järgnev prioriteetide tabel:

Eesmärkide prioriteetsus, saavutamiseks vajalikud tegevused, teostaja, finantsallikad ja aeg

|  |  |  |  |
| --- | --- | --- | --- |
| **Eesmärk** | **Tegevus** | **Aeg** | **Teostajad, rahastajad** |
| E 5.1 Mänguväljakute arendamine | T 5.1 Peremänguväljaku rajamine (väikelastest eakateni) | 2016-2020 | Linnavalitsus, projektid, erasektor |
| E 5.2 Vähest ressurssi nõudvate uudsete ideeprojektide läbiviimine | T 5.2 Teostada alljärgnevad projektid:1. Üliõpilaste- ja õpilaste ajutiste installatsioonide loomise võimalus linnaruumis
2. Lammaste või muude koduloomade Vallimäel karjatamise võimalused
 | Pidev | Linnavalitsus, erasektor, kolmas sektor, haridusasutused |
| E 5.3 Kalmistute teenindustaseme tõstmine  | T 5.3 Pauluse ja Tõrma kalmistu vahelise ala laiendamine kalmistute rajamise eesmärgil.  | 2016-2017 | Linnavalitsus, projektid |
| E 5.4 Rohealade ja puhkevõimaluste arendamine | T 5.4 Teostada alljärgnevad projektid:1. Rahvaaia heakorrastusprojekti elluviimine
2. F.R. Kreutzwaldi tn allee rajamine pikendamine
3. Promenaadi pikendus-Seminari tn lineaarpark
 | 2016-2017 | Linnavalitsus, projektid |
| E 5.5 Haljastuse parem planeerimine | T 5.5 Haljastuse arengukava koostamine | 2017 | Linnavalitsus |

***Lisaks prioriteetsematele linna arengu jaoks oluliste haljastusvaldkonna eesmärkide ja -tegevuste loetelu***

|  |  |  |  |
| --- | --- | --- | --- |
| **Eesmärk** | **Tegevus** | **Aeg** | **Teostajad, rahastajad** |
| E 5.6 Olemasolevate puhkealade kasutuse intensiivista-mine | T 5.6 Olemasolevate puhkealade remont ja inventari kaasajastamine. Puhkealade polüfunktsionaalsuse suurendamine. Igal sotsiaalsel grupil peab olema võimalus puhkeala kasutada üksteist võimalikult vähe häirides  | pidev | Linnavalitsus, kolmas sektor, erasektor, projektid |
| E 5.7 Kalmistute teenindus-taseme tõstmine  | T 5.7 Pauluse ja Tõrma kalmistu vahelise ala väljaehitamine kalmistute laiendamise eesmärgil. Olemasolevate kalmistute esteetilise ilme parandamine ja veevarustuse tagamine | 2017 - 2020 | Linnavalitsus, projektid |
| E 5.8 Mänguväljakute arendamine | T 5.8 „Rakvere linna avalike mängu- ja spordiväljakute analüüs ja arengusuunad“ (OÜ Kivisilla, 2009) töös kavandatu elluviimine. | 2017-2020 | Linnavalitsus, kolmas sektor, projektid, erasektor |
| E 5.9 Vähest ressurssi nõudvate uudsete ideeprojektide läbiviimine | T 5.9 Teostada alljärgnevad projektid:1. Rakvere raibe ehk harilik tõlkjas, nime ja taime kasutamise projekt
2. Ilutaimede asemel kasvatada dekoratiivsemaid köögivilju ning istutada avalikesse parkidesse ka viljapuid
3. Linnaruumi arendamiseks heade mõtete leidmiseks linnakodanike kaasamine
 | 2017-2020 | Linnavalitsus, projektid, erasektor, haridusasutused |
| E 5.10 Rohealade ja puhke-võimaluste arendamine | T 5.10 Teostada alljärgnevad projektid:1. Alleede rajamine. Sõmeru tee tammepark,
2. Ausambamäe heakorrastamine
3. Põhjametsa rajamine
 | 2017-2030 | Linnavalitsus, kolmas sektor, projektid, erasektor  |
| E 5.11 Võimekuse suurendamine linna üldises heakorras | T 5.11 Era- ja kolmanda sektoriga koostööprojektide läbiviimine. Koostöö korteriühistutega nende territooriumite planeerimisel | 2017-2020 | Linnavalitsus, kolmas sektor, projektid, erasektor  |

# 6. SPORT

***Hetkeseis***

Linna spordielu koordineerib Rakvere Spordikeskus. Sportimisvõimalused Rakveres on linna suurust arvestades väga head. Tänapäevane spordikeskus, toimiv spordikool, tugevad treenerid ja eestvedajad, spordiürituste rohkus ja eripalgelisus on Rakverele andnud Eesti mastaabis täiesti arvestatava sportliku linna maine. Lähiaja arengutes on eesmärgiks muuta efektiivsemaks olemasolevate vahendite kasutamist ning optimeerida olemasolevate rajatiste ülalpidamiskulusid.

***Aasta 2030 visioon***

* Linna sportimisvõimaluste valik on sarnaste elanike arvuga linnadega võrreldes parim Eestis. Lähtutakse tegijate huvist ning vastavalt huvile on tagatud selle spordiala harrastamise võimalused.
* Linnakodanike hulgas on tervisespordiga tegelemine äärmiselt populaarne. Linnakeskkond on arendatud liikumisharrastust ja teiste sportlikke tegevusi soodustavaks.
* Rakveres korraldatakse igal aastal Eesti meistrivõistluste tasemel spordivõistlusi ning rahvusvahelisel tasemel mõõduvõtmisi. Võistluste korraldamise üheks eesmärgiks on aidata kaasa turismi arengule. Linnas on loodud head võimalused erinevate spordilaagrite korraldamiseks. Rakvere on suurvõistluste pidamise linn. Suurürituste läbiviimiseks on tagatud tasemel spordi- ja majutusvõimalused ning muud vajalikud teenused.
* Tegutsevate klubide ja treenerite tase on kõrge ning annab hea võimaluse tublimatel jõuda maailma absoluutsesse tippu. Tagatud on spordiharrastamise võimalus kõigile soovijatele. Linnas on suur spordiharrastajate hulk ning püramiidi lai põhi suurendab ka tippu jõudvate tegijate hulka ja võimalusi.

***Tähtsaimad eesmärgid ja tegevused tulevikusoovide saavutamiseks, mis nõuavad kohest rakendamist***

 Eesmärkide prioriteetsus, saavutamiseks vajalikud tegevused, teostaja, finantsallikad ja aeg

|  |  |  |  |
| --- | --- | --- | --- |
| **Eesmärk** | **Tegevus** | **Aeg** | **Teostajad, rahastajad** |
| E 6.1 Hallatavate spordibaaside korrashoid | T 6.1.1 Spordikeskuse maneežihoone välispiirete rekonstrueerimine | 2016 | Linnavalitsus, projektid |
| T 6.1.2 Kunstmurustaadioni murukatte vahetamine | 2016 | Linnavalitsus, projektid |
| T 6.1.3 Palermo piirkonna kergliiklusteede täiendav valgustamine | 2016-2020 | Linnavalitsus, projektid |
| T 6.1.4 Rakvere staadioni rajakatte renoveerimine (purutamine)  | 2016 | Linnavalitsus, projektid |
| T 6.1.5 Spordikeskuse maneežihoone rajakatte vahetamine | 2017 | Linnavalitsus, projektid |
|  | T 6.1.6 Rakvere spordihalli tribüünide motoriseerimine | 2017 | Linnavalitsus, projektid |
|  | T 6.1.7 Suusaradade ja Kõrgemäe nõlvade hoolduseks rajamasina soetamine | 2018 | Linnavalitsus, projektid |
|  | T 6.1.8 Rakvere spordihalli saali valgustussüsteemi uuendamine | 2018 | Linnavalitsus, projektid |
| E 6.2 Sportimis-võimaluste arendus | T 6.2.1 Tennise välisväljakute rajamine Kastani tänava spordihalli juurde | 2016-2018 | Linnavalitsus, erasektor, projektid |
|  | T 6.2.2. Terviseradade laiendamine Palermost Kõrgemäele ja edasi lõuna suunas eesmärgiga arendada välja 15-20 km pikkune klassikalise- ja vabatehnika suusa- ning käimis- ja jooksutrass | 2017-2020 | Linnavalitsus, projektid, teised omavalitsused, kolmas sektor |
| E 6.3 Noortespordi propageerimine ja arendamine | T 6.3 Rakvere Spordikooli töö jätkamine ja klubides noortespordi toetamine | pidev | Linnavalitsus |
| E 6.4 Elanike spordilembuse suurendamine, tervisespordi edendamine ning spordi kandepinna suurendamine | T 6.4 Traditsiooniks saanud tervisespordiürituste läbiviimine ja toetamine ning uute algatuste toetamine | pidev | Linnavalitsus, erasektor, kolmas sektor, spordikeskus |
| E 6.5 Rakverre spordiürituste toomine | T 6.5 Olemasolevate rajatiste intensiivsem kasutamine spordiürituste Rakverre toomisega lähtudes varasematest kogemustest ning kaasates linnakodanikke  | pidev | Linnavalitsus, erasektor, kolmas sektor |
| E 6.6 Spordi turundamise parandamine | T 6.6 Spordiklubide info vahetamine turunduse ja arendustegevuse valdkondades. Teavitamine ja täienduskoolitus, mis aitaks tagada spordi projektipõhiste rahastusvõimaluste laiem kasutamise. | pidev | Spordikeskus, erasektor, kolmas sektor |

***Lisaks prioriteetsematele linna arengu jaoks oluliste spordivaldkonna eesmärkide ja -tegevuste loetelu***

|  |  |  |  |
| --- | --- | --- | --- |
| **Eesmärk** | **Tegevus** | **Aeg** | **Teostajad, rahastajad** |
| E 6.8 Erinevate sportimis-võimaluste valiku laiendamine | T 6.8 Erasektori initsiatiivil rajatavate objektide ehitamises ja/või teenuse ostmises osalemine (näiteks: uisuväljaku rajamine, tehnikasport, ekstreemspordi sisehall) | 2017-2030 | Erasektor, linnavalitsus, kolmas sektor |
| E 6.9 Koostöö ümbruskonna omavalitustega spordirajatiste loomisel ja arendamisel | T 6.9 Spordirajatiste kasutamise ja rajamise alase info vahendamine, osalemine arendusprojektides | Pidev | Linnavalitsus, erasektor, kolmas sektor |
| E 6.10 Sportimis-võimaluste arendus | T 6.10.1 Spordikeskuse harjutusväljaku ja tuletõrjespordi staadioni arendus | 2017-2020 | Linnavalitsus, projektid |
| T 6.10.2 Soolikaoja tervisespordiraja arendus  | 2017-2021 | Linnavalitsus, projektid |
| T 6.10.3 Terviseradade (sh Palermo, Tammiku, Vallimäe, Põhjametsa) arendus. Kõrgemäe talispordikeskuse arendamine koostöös teiste omavalitsustega. Suusa- ja kergliiklussilla ehitamine (Lilleoru tänavat ületav). | 2017-2021 | Linnavalitsus, riik, erasektor, projektid |
| T 6.10.4 Skatepargi renoveerimine ja laiendamine. | 2016 | Linnavalitsus, projektid |

# KULTUUR, HUVIHARIDUS, NOORSOOTÖÖ

***Hetkeseis***

Linn on suutnud tagada mitmekesise kultuurielu. Rakvere on Euroopa väikseim linn, kus on oma kutseline teater. Läbi aegade on siin suudetud korraldada suurejoonelisi kultuurisündmusi ning on püütud leida ja hoida joont, mis konservatiivsemates linnades ehk poleks iialgi õnnestunud. Rakvere kui „Kreisi“ linna kuvand rajatakse tulevikus sarnaselt olnule: Rakvere on julgete, ebaharilike, hullude ideede ja ürituste läbiviimiseks parim koht.

Kultuurilise tegevuse kirjeldus: linna kultuurielu koordineerib Rakvere Kultuurikeskus, noorte vaba aja sündmuste korraldamisega tegeleb sama asutuse koosseisus olev Rakvere Avatud Noortekeskus; taidlusega tegelevad erinevad seltsid pakkudes tegevust erinevatele sihtrühmadele (muusika, tants, kunst, teater). Tegevustesse on haaratud erinevad vanusegrupid, samuti kultuurilised vähemused. Lisaks Rakvere Galeriile (tegutsetakse rendipinnal) on linnas hulgaliselt erinevaid näitusepindasid.

Sündmused: Igasuviseks suursündmuseks on Rakvere Linnapäevad, mis said alguse 2002. aastal, mil nende pidustustega tähistati Rakverele linnaõiguste andmise 700. aastapäeva. Rahvusvaheline teatrifestival Baltoscandal toimub paarisnumbriga lõppevatel aastatel juunis-juulis. Iga aasta novembris korraldab Rakvere Muusikakool Jaan Paku muusikapäevi, meenutamaks legendaarse muusikaõpetaja sünniaastapäeva 26. novembril. Toimuvad kammeransamblite festival ja orkestrite mängupeod. Iga aasta aprillis korraldab Lääne-Virumaa Keskraamatukogu tasuta raamatulaata. Rakvere linna aukodaniku Arvo Pärdi sünnipäeva tähistatakse sündmustega iga aasta septembris. Traditsiooniks on saanud koostöös kogudustega korraldatavad kirikupäevad, mis leiavad aset sügisel. Lisaks väärtustab Rakvere linn sündmuste korraldamist erinevate seltside ja korraldajate poolt.(näiteks: Punk Laulupidu, Meeste tantsupidu, muusikafestival Darkland Fire, jne.).

***Aasta 2030 visioon***

* Rakvere on oma kultuurisündmustega rahvusvahelisel pildil. Linna kultuurielus toimub igal aastal rahvusvahelise haardega omanäolisi kultuuri suursündmusi
* Rakvere linn on üks Eesti teatrielu keskustest.
* Linna arhitektuurne keskkond on omanäoline ja silmapaistev.
* Rakvere on Virumaa kujutava kunsti keskus.
* Vallimäel ja kesklinnas on välja arendatud mitmekesised ja kaasaegsed kontserdipaigad ning taidluseks sobivad ruumid.
* Taidluskultuuris on endiselt tagatud erinevate huvirühmade kaasatus ja haaratus mitmekülgse tegevusega.
* Lisaks erinevatele MTÜ-dele ja seltsidele on kultuurikorraldusse kaasatud ka suurel hulgal Rakvere noori.
* Kultuurielus osalevad aktiivselt Rakvere õpilased ja üliõpilased, Rakvere kutse- ja kõrghariduskoolid on haaratud kultuurielu korraldusse.

***Tähtsaimad eesmärgid ja tegevused tulevikusoovide saavutamiseks, mis nõuavad kohest rakendamist***

Eesmärkide prioriteetsus, saavutamiseks vajalikud tegevused, teostaja, finantsallikad ja aeg

|  |  |  |  |
| --- | --- | --- | --- |
| **Eesmärk** | **Tegevus** | **Aeg** | **Teostaja, rahastaja** |
| E 7.1 Kultuuri huvirühmade ruumipuuduse leevendamine | T 7.1 Kollektiividele harrastamiseks sobivate ruumide kasutamisvõimaluste laiendamine olemasolevate hoonete baasil (Rohuaia lasteaed, koolid, jne) | 2017 | Linnavalitsus, asutused |
| E 7.2 Uute võimaluste pakkumine | T 7.2.1 Pauluse kiriku renoveerimine kultuurikeskuseks (projekti kohandamine, ehitamine) | 2017-2020 | Linnavalitsus, projektid  |
| T 7.2.2 Vallimäe laululava renoveerimine kaasaegseks ja atraktiivseks ürituste korraldamise paigaks | 2017-2019 | Linnavalitsus, projektid |

***Lisaks prioriteetsematele linna arengu jaoks oluliste eesmärkide, projektide ja tegevuste loetelu***

|  |  |  |  |
| --- | --- | --- | --- |
| **Eesmärk** | **Tegevus** | **Aeg** | **teostajad, rahastajad** |
| E 7.3 Linna kultuurilise mitmekülgsuse säilitamine ja toetamine | T 7.3.1 Kultuuriseltside tegevuse toetamise korra arendamine  | 2017 | Linnavalitsus, seltsid |
| T 7.3.2 Kultuuriürituste ja -projektide kaasfinantseerimine linna eelarvest | Pidev | Linnavalitsus |
| T 7.3.3 Rahvusvaheliste ja üle-eestiliste sündmuste toetamine | Pidev | Linnavalitsus |
| T 7.3.4 Rakvere Linnapäevade korraldamine  | Pidev | Linnavalitsus, koostööpartnerid |
| T 7.3.5 Vähemusrahvuste kultuuri säilitamise toetamine | Pidev | Linnavalitsus |
| E 7.4 Kultuuri-asutuste arendamine | T 7.4.1 Lääne-Virumaa Keskraamatukogu kaasajastamine ja ruumipuuduse lahendamine  | 2020-2030- | Linnavalitsus, projektid |
| T 7.4.2 Teatrimäe väljaarendus | 2017-2030 | Linnavalitsus, projektid |
| T 7.4.3.Linna asutuste, organisatsioonide ja kultuuriseltside vahelise koostöö arendamine | Pidev |  |

##

## Huviharidus, noorsootöö

***Hetkeseis***

Huvihariduse omandamiseks on loodud võimalused Rakvere Muusikakoolis, Rakvere Spordikoolis. Lisaks ostab Rakvere linn teenust kuuelt Rakvere linnas tegutsevalt erahuvialakoolilt: Tantsu- ja Kunstikoolilt Athena, Esteetika- ja Tantsukoolilt, Muusikakoolilt Rajaots, Muusika- ja Kunstikoolilt Kaur, Rakvere Loovuskoolilt ja Gustavi Maja Huvikoolilt. Huviringid töötavad linna üldhariduskoolides, erakoolides, seltsides, ühingutes.

Avatud noorsootööd teostab Rakvere Kultuurikeskuse allüksusena Rakvere avatud noortekeskus. Avatud noortekeskus on avatud kõigile 7–26-aastastele noortele, seadmata tingimusi nende oskustele, võimetele, teadmistele ja rahalistele võimalustele. Noortekeskus loob noortele võimalusi huvitavateks ja arendavateks tegevuseks. Igapäevaselt on noortel võimalik osaleda arendavates aktiivsetes tegevustes: lauamängud, lauajalgpall, lauatennis, piljard, õhuhoki, koroona, Wii. Avatud noortekeskus toetab noorte omaalgatust ning kaasab noori aktiivselt tegevuste algatamisse ja läbiviimisesse. Noortekeskus toetab noorte omavahelist suhtlemist, pakub võimalusi mitteformaalseks ja informaalseks õppimiseks. Noortekeskus planeerib ja teostab noorteprojekte ja –programme ning osaleb koostöös noortega linnaüleste noorteürituste korraldamises ning rahvusvahelistest projektides.

Rakvere linnas tegutsevad erinevad noorteorganisatsioonid: JCI Rakvere, Rakvere Skaudid, Kaitseliidu Viru Malev (Noorkotkad, Kodutütred, Naiskodukaitse), Karmeli Koguduse Noored, Kolmainu Koguduse pühapäevakool jt.

Rakvere linna noortel on võimalik osaleda otsustusprotsessides läbi Lääne-Virumaa Noortekogu ja erakondade noortekogude töö. Noorte osaluskogudena tegutsevad õpilas- ja üliõpilasesindused kõigis linna üldhariduskoolides ning TLÜ Rakveres Kolledžis.

Erinoorsootööga tegeleb põhiliselt Rakvere Sotsiaalkeskuse laste ja noorte päevakeskus.

Karjääriinfot ja -nõustamisteenuseid pakub linnas Lääne-Virumaa Rajaleidjakeskus, lisaks on linnas kolm noorte infopunkti (Rakvere Avatud Noortekeskus, Lääne-Virumaa Keskraamatukogu, Rakvere Reaalgümnaasium)

Noorte tööhõivevalmiduse suurendamiseks korraldatakse linnas igal suvel linnamalevat, kus saab tööd vähemalt 90 noort.

Rakvere linn pakub noortele võimalust osaleda rahvusvahelistes noortevahetustes. Euroopa vabatahtlikku teenistust pakub Rakvere Sotsiaalkeskuse Laste- ja Noorte Päevakeskus.

***Aasta 2030 visioon***

* Rakvere linnas on mitmekesised huvihariduse ja noorsootöö võimalused.
* Toimub noorte vajadustest lähtuv ja tihedal koostegevusel põhinev noorsootöö.

***Tähtsaimad eesmärgid ja tegevused tulevikusoovide saavutamiseks, mis nõuavad kohest rakendamist***

Eesmärkide prioriteetsus, saavutamiseks vajalikud tegevused, teostaja, finantsallikad ja aeg

|  |  |  |  |
| --- | --- | --- | --- |
| **Eesmärk** | **Tegevus** | **Aeg** | **Teostajad, rahastajad** |
| E 7.5 Mitmekesistada huviharidust Rakvere linnas  | T 7.5.1 Huvihariduse ja huvitegevuse toetuseks lisarahastuse leidmine  | 2017-2020 | Linnavalitsus,projektid |
|  | T 7.5.2 Uute, valdkonda mitmekesistavate , tegevuste toetamine | Pidev | Linnavalitsus, koolid, huvikoolid, spordiklubid, kultuuriseltsid, Rakvere avatud noortekeskus |
| E 7.6 Rakvere linnas on välja kujunenud terviklik ja toimiv noorsootöö struktuur ja infovõrgustik  | T 7.6.1Noorsootöö, kultuuri- ja sotsiaalvaldkonna ning huviharidusega tegelevate organisatsioonide vahelise koostöö arendamine ja info vahetamine | Pidev | Linnavalitsus, kolmas sektor, erasektor, projektid  |
| T 7.6.2 Regulaarselt korraldatakse ümarlaudu Rakvere linnas noorsootööga tegelevatele spetsialistidele ja organisatsioonidele. | Pidev | Linnavalitsus, noortekeskus |
| T 7.6.3 Noortega tegelevate inimeste koolitusvajaduste kaardistamine ja koolitusplaani väljatöötamine | Pidev | Linnavalitsus, noortekeskus, projektid |
| E 7.7 Noorte omaalgatuse toetamine | T 7.7 Noorte omaalgatusprojektide järjepidev toetamine | Pidev | Linnavalitsus  |
| E 7.8 Rakvere linn aitab kaasa noorte tööhõive suurendamisele | T 7.8.1 Linnamaleva korraldamine noortele tööharjumuse kasvatamiseks, teenimisvõimaluseks ning vaba aja sisustamiseks  | Pidev | Linnavalitsus |
|  | T 7.8.2 Tugila projektis osalemine | 2017-2018 | Noortekeskus |
| E 7.9 Kaardistada Rakvere linna noorsootöö valdkonnad | T 7.9 Noorsootöö olukorra kaardistamine – vajaduste väljaselgitamine, uuringu läbiviimine ning lähtuvalt uuringu tulemustest parendustegevuste planeerimine ja elluviimine | 2017-2018 | Linnavalitsus, noortekeskus, projektid |
| E 7.10 Pakkuda Rakvere linna noortele erinevaid tegevusi rahvusvahelisel tasandil | T 7.10 Rahvusvaheliste projektide (rahvusvahelised noortevahetused, algatused, seminarid ja vabatahtlik teenistus) toetamine | pidev | Linnavalitsus, noortekeskus, projektid |

***Lisaks huvihariduse valdkonnas lahendamist vajavad probleeme***

|  |  |  |  |
| --- | --- | --- | --- |
| **Eesmärk** | **Tegevus** | **Aeg** | **Teostajad, rahastajad** |
| E 7.11 Laste huve ja vajadusi arvestav huviharidus | T 7.11.1 Munitsipaalhuvikoolide kaasajastamine | 2017-2020 | Linnavalitsus, erasektor |
|  | T 7.11.2 Erahuvikoolide toetamine | Pidev | Linnavalitsus, erasektor |
|  | T.7.11.3 Noortega tegelevate spordiklubide toetamine | Pidev | Linnavalitsus, erasektor |
|  | T 7.11.3 Huvihariduses osalemise info haldamise juurutamine linna hariduse infosüsteemi | 2017-2018 | Linnavalitsus, koolid, huvikoolid, kultuuriseltsid, spordiklubid |
| E 7.12 Kogemuste omandamine ja vahetamine | T 7.12 Osalemine rahvusvaheliste, riiklike ja kohalike noorsootööprogrammide väljatöötamisel | Pidev | Linnavalitsus |

# SOTSIAALHOOLEKANNE, TERVIS

***Hetkeseis***

Rakvere linna sotsiaalset süsteemi võib paljudele eeskujuks tuua. Lisaks riiklikule toimetulekutoetusele makstakse abivajajatele ühekordseid toetusi ja vähekindlustatud peredele koolitustoetusi (tasuta koolitoit, lasteaiakulude kompenseerimine, huvikooli õppemaksu tasumine ning õpilaste transpordi kompensatsioon ja õpilaskodu üüri toetus) ning toetatakse laste suvelaagris osalemist.

Esimesse klassi minevatele lastele makstakse 64 eurot kooliminekutoetust. Rakvere linna elanikeregistrisse kantud isikutele makstakse lapse sünni puhul toetust alates 2007. aastast 260 eurot. Munitsipaalkoolides 1.-9. klassi Õpilastele on koolitoit tasuta, riigitoetusest puuduva osa tasub omavalitsus .

Liinibussides võimaldatakse tasuta bussisõitu linna haldusterritooriumil elavatele raske puudega inimestele, üle 70 aastastele pensionäridele, represseeritu tunnistuse omanikele ja 4- ja enamalapseliste perede lastele.

Raske ja sügava puudega täisealiste inimeste ning keskmise, raske ja sügava puudega laste hooldajatele makstakse hooldajatoetust. Kord aastas makstakse represseeritutele toetust 32 eurot.

Rakvere Sotsiaalkeskus pakub järgmisi teenuseid: eakate päevakeskus, laste päevakeskus, psüühilise erivajadusega inimeste päevakeskus, avahooldus, invatransport ja sotsiaalmaja. Eakate päevakeskuses töötavad mitmed huvialaringid, saab lugeda ajalehti ja ajakirju ning kasutada arvutit. Lisaks pakutakse saunateenust, pesupesemisteenust ning muid tervise- ja iluteenuseid. Laste päevakeskuses aidatakse lastel omandada igapäevaeluks vajalikke oskusi, sisustada vaba aega, nõustatakse nii lapsi kui lapsevanemaid, tehakse võrgustikutööd laste parema toimetuleku tagamiseks koolis. Psüühilise erivajadusega inimeste päevakeskuses pakutakse igapäevaelu toetamise teenust (riiklikult finantseeritud 16 kohta). Sotsiaalmajas on 30 sotsiaalkorterit ja kriisituba, kus inimestele osutatakse vältimatut abi. Samas pakutakse toetatud elamise teenust 8-le inimesele. Avahoolduse teenust pakutakse kuni 100 eakale ja erivajadusega inimesele ning tugisiku teenust vastavalt vajadusele. Liikumisraskustega inimestele pakutakse transporditeenust invatõstukiga väikebussiga.

Linn toetab sotsiaalvaldkonnas tegutsevaid mittetulundusühinguid. Lisaks ostetakse puuetega inimeste päevakeskuse teenust, kodutute varjupaiga teenust. ja tasuta õigusabiteenust vähekindlustatud inimestele. Rakveres on 3 erahooldekodu. Rakvere linn toetab hooldekodu kohamaksu maksmisel inimesi, kes ise või kelle seadusjärgsed ülalpidajad ei ole suutelised seda tasuma varalise seisundi tõttu. Alates aastast 2013.aastast tegutseb Virumaa Naiste Tugikeskus. OÜ Keerub pakub alates 2016. aastast kaitstud töö teenust sügava või raske vaimupuudega ja psüühikahäirega inimestele. Sügava ja raske puudega inimesed vajavad asendushooldaja teenust. Vaja oleks dementsete inimeste päevahoiuteenust, samuti puuetega laste päeva- ja ööhoiuteenust ja isikliku abistaja teenust (suurendada abistajate arvu). Sotsiaalsetes raskustes lastega peredel ja erivajadustega inimestel on vajadus tugiisikuteenuse järele. Sotsiaalvaldkonnas ei ole piisavalt ressursse juhtumikorraldusega tegelemiseks ennetustööga tegelemiseks. Vajadus on paindlike lapsehoiuteenuste järele, et võimaldada töö ja pereelu ühitamist, mis on lastega perede toimetuleku aluseks.

***Aasta 2030 visioon***

* Rakveres on märkav ja hästitoimiv kogukond. Linn hoolib oma kogukonna liikmetest.
* Elukeskkond ja erinevate valdkondade teenused on üles ehitatud, väärtustades ja toetades perede toimetulekut ja laste heaolu.
* Tõhus võrgustikutöö sotsiaalvaldkonnas ennetab raskemaid probleeme.
* Teenused ja toetused on paindlikud ja igale abi vajavale inimesele on tagatud tema isikupäraseid vajadusi arvestav tugi, mis võimaldab tal maksimaalselt iseseisvalt toime tulla.
* Linnaruum ja avalikud hooned on erivajadustega inimestele ligipääsetavad ja kõik avalikud teenused on võrdselt kättesaadavad.

***Tähtsaimad eesmärgid ja tegevused tulevikusoovide saavutamiseks, mis nõuavad kohest rakendamist***

Eesmärkide prioriteetsus, saavutamiseks vajalikud tegevused, teostaja, finantsallikad ja aeg

|  |  |  |  |
| --- | --- | --- | --- |
| **Eesmärk** | **Tegevus** | **Aeg** | **Teostajad, rahastajad** |
| E 8.1 Elanike sotsiaalne turvalisus on tagatud inimeste toimetuleku toetamisega sotsiaalteenuste osutamise kaudu | T 8.1.1. Mitmekesistada linnas pakutavaid sotsiaalteenuseid | Pidev | Linnavalitsus,kolmas sektor,Lääne-Viru Omavalitsuste Liit |
| T 8.1.2. Innovaatiliste lahenduste arendamine sotsiaalteenuste pakkumisel | pidev | Linnavalitsus,projektid |
| T 8.1.3. Laiendada koostööd kolmanda sektoriga | pidev | Linnavalitsus,kolmas sektor |
| T 8.1.4. Erinevate avalike teenuste pakkujate ja ametkondade koostöö parandamiseks ümarlaudade ja võrgustike kohtumiste läbiviimine | pidev | Linnavalitsus |
| E 8.2 Stabiilsed, paindlikud ja kliendikesksed teenused | T 8.2.1. Arendada välja senisest paindlikumad ja kliendikesksemad teenused, eelistades ennetavaid teenuseid (võlanõustamine, õigusabiteenus, tugiisiku teenus, isikliku abistaja teenus, vanglast vabanenute rehabilitatsioon jms) | pidev | Linnavalitsus, kolmas sektor, projektid, Kogudused |
| T 8.2.2.Klienditöö läbiviimine juhtumikorralduse põhimõttel | pidev | Linnavalitsus |
| T 8.2.3. Sotsiaalteenuste töö paremaks korraldamiseks lisaruumide kasutusele võtmine | 2018 | Linnavalitsus,Projektid |
| E 8.3 Optimeeritud ja tõhustunud sotsiaalvald-konna teenuste süsteem | T 8.3 Kaardistada olemasolev teenuste pakkumine ja tegelik vajadus teenuste järele  | pidev | Linnavalitsus, kolmas sektor, projektid |
| E 8.4 Toimiv koostöö-võrgustik lastega tegelevate erinevate spetsialistide vahel  | T 8.4.1 Spetsialistide vajaduste kaardistamine, et tagada tõhus töö laste, noorte ja peredega. | Pidev | Linnavalitsus |
| T 8.4.2.Toimiva koostöövormi loomine erinevate spetsialistide vahel, mis lisaks tööle konkreetsete juhtumitega tegeleb valdkonna arendustegevuse ja ennetustööga. | pidev | Linnavalitsus |
| E 8.5 Süsteemne tegevus laste sotsiaalse tõrjutuse ennetamiseks | T 8.5.1. Laste päevakeskuse tegevuse (sh erinoorsootöö) jätkamine ja arendamine. Tugiteenuste arendamine: psühholoog, sotsiaalpedagoog kooliõpilastele ja lasteaedade lastele | pidev | Linnavalitsus, Sotsiaalkeskus, projektid, kolmas sektor |
| T 8.5.2. Toetuste süsteemi planeerimine, pöörates suuremat tähelepanu lastele võrdsete võimaluste loomisele  | Pidev | Linnavalitsus |
| E 8.6 Töö ja pereelu ühitamiseks on loodud mitmekesised ja paindlikud lastehoiuvõima-lused  | T 8.6.1. Kaardistada vajadused erinevate lastehoiuteenuste järele ning potentsiaalsed teenuse pakkujad. | 2018 | Linnavalitsus, koostöö-partnerid |
| T 8.6.2. Arendada välja paindlikud lastehoiuteenused vahetustega või osalise ajaga töötavate vanemate lastele, erivajadustega lastele, alla 3-aastastele ja lapsehoid erijuhtudeks. | 2018 | Linnavalitsus, kolmas sektor, koostöö-partnerid |
| E 8.7 Eakatele väärika vanaduspõlve tagamine | T 8.7.1. Võimaldada eakatel inimestel erinevate teenuste pakkumise abil elada võimalikult kauem harjumuspärases keskkonnas, arendades kliendikeskset koduhooldusteenust  | pidev | Linnavalitsus, MTÜ,Sotsiaalkeskus |
| T 8.7.2. Eakate elukvaliteedi säilitamine kogukonnaelus osalemise soodustamist toetavate teenuste kaudu (eakate päevakeskus, huvitegevus, sotsiaaltransport jne) | pidev | Linnavalitsus, Sotsiaalkeskus |
| E 8.8 Puuetega inimestele on tagatud võrdsed võimalused osaleda kogukonna elus | T 8.8.1. vajaduste kaardistamine | pidev | Linnavalitsus,kolmas sektor |
| T 8.8.2.Kaasata avaliku ruumi ja hoonete rekonstrueerimise ja ehitusprojektide koostamisse sihtgruppide esindajad | pidev | Linnavalitsus, erasektor |
| T 8.8.3. Puuetega inimestele erinevaid teenuseid pakkuvate mittetulundusühingute toetamine | pidev | Linnavalitsus,kolmas sektor, erasektor, projektid  |
| T 8.8.4. Jätkata eluruumide kohandamist puuetega inimestele tagamaks vastavalt vajadustele nende toimetulekut oma kodus (ukseavade laiendamine, käetugede paigaldamine jne)  | pidev | Linnavalitsus |
| E 8.9 Psüühilise erivajadusega inimestele on tagatud tugi iseseisvaks toimetulekuks | T.8.9.1 Psüühilise erivajadusegainimestele igapäevaelu toetamise ja toetatud elamise teenuse pakkumise jätkamine, uute teenuste arendamine (sh päevaravi) | pidev | Linnavalitsus, kolmas sektor, era, projektid, Sotsiaalabi-keskus, riik |
| T.8.9.2. Psüühilise erivajadusega inimestele toetatud töö teenuse pakkumine | 2016-2017 | Kolmas sektor, linnavalitsus |
| E 8.10 Töötud osalevad aktiivselt kogukonna elus. | T 8.10 Tööharjutuskeskuse loomine | 2016-2020 | Linnavalitsus, projektid, kolmas sektor |
| E 8.11 Hätta sattunud inimestele on tagatud peavari ja toit. | T 8.11 Kodutute varjupaiga, supiköögi ja toidupanga tegevuse toetamine  | pidev | Linnavalitsus, kolmas sektor, erasektor |
| E 8.12 Märkav, hooliv, teadlik ja aktiivne kogukond | T 8.12.1. Kogukonna teadlikkuse tõstmine läbi meediakanalite parandamaks inimeste adekvaatset reageerimisoskust probleemsituatsioonides | pidev | Linnavalitsus, koolid, kogudused, kolmas sektor |
| T 8.12.2. Sotsiaalteenuste võimalustest teavitamine  | pidev | Linnavalitsus |
| T 8.12.3. Sotsiaalvaldkonna positiivne kajastamine meedias | pidev | Linnavalitsus, kolmas sektor, koostöö-partnerid |

## Tervis (sh rahvatervis e avalik tervishoid)

***Hetkeseis***

Tervis on olulisim isiklik ja rahvuslik ressurss ning parim võimalik terviseseisund kuulub iga inimese põhiõiguste hulka. Kui kodanik on terve, on ta valmis ühiskonnast osa saama ning sinna panustama. Paljuski on inimese tervis tema enda kätes. Rakvere linnas on tervislikuks eluks head võimalused. On küllaldaselt rohelust ja sportimisvõimalused on head ja mitmekesised.

Esimese etapi üldarstiabi osutavad Rakvere linnas perearstid. Kaasaja nõuetele vastavaid tööruume linnas napib. Ambulatoorset teise etapi eriarstiabi osutavad nii AS Rakvere Haigla kui erapraksisena tegutsevad erialaarstid. Rakvere Haigla osutab piirkonnas päevaravi ja ambulatoorset arstiabi (Koduõendus statsionaarne õendusabi).

Terviseedendamisega tegelevad Rakveres projektipõhiselt ka mitmed mittetulundusühingud ja haridusasutused (koolid, lasteaiad). Linnas pakutava arstiabi ulatus on linna suurust arvestades hea. Silmaarstile saamine on problemaatiline. Psühhiaatriateenus on ülekoormatud. Kui eriarstiabi ületab üldhaigla pädevuse piiri saadakse abi Tallinna ja Tartu haiglatest.

***Aasta 2030 visioon***

* Rakvere linna elanik hoolib oma tervisest ning harrastab tervislikke eluviise.
* Linnas on tagatud väga heal tasemel esmatasandi arstiabi kättesaadavus.
* Rakveres on kättesaadav kvaliteetne eriarstiabi.
* Rakvere Haiglas on Lääne-Virumaa hooldus-, taastusravi ja rehabilitatsiooni keskus.
* Rakveres on väljaarendatud tänapäevastele nõuetele vastav Esmatasandi Tervisekeskus

***Tähtsaimad eesmärgid ja tegevused tulevikusoovide saavutamiseks, mis nõuavad kohest rakendamist***

Eesmärkide prioriteetsus, saavutamiseks vajalikud tegevused, teostaja, finantsallikad ja aeg

|  |  |  |  |
| --- | --- | --- | --- |
| **Eesmärk** | **Tegevus** | **Aeg** | **Teostajad, rahastajad** |
| E 8.14 Terve ja tervislikke valikuid tegev inimene  | T 8.14.1 Terviseedenduslike projektide ja tegevuste toetamine sh terviseedenduslike ürituste korraldamine ja teavitustöö koostöös spordivaldkonnas tegutsevate inimestega  | pidev | Linnavalitsus, kolmas sektor, erasektor, projektid  |
| T 8.14.2 Seksuaalhariduse edendamine | pidev | Koolid, haigekassa, kolmas sektor,  |
| T 8.14.3. Tõhustada ennetustegevust sõltuvushäirete, kardiovaskulaarsete haiguste, pahaloomuliste kasvajate, traumade ja nakkushaiguste vältimiseks  | pidev | Koolid, haigekassa, kolmas sektor |
| T 8.14.4 Linna keskkonna arendamine mugavamaks igapäevaseks autovabaks liikumiseks ja tervisespordi harrastamiseks | pidev | Linnavalitsus |
| E 8.15 Esmatasandi arstiabi töö- ja teenindus-keskkond vastab kaasaja nõuetele | T 8.15 Tänapäevase esmatasandi tervisekeskuse väljaarendamine Rakverre | 2016-2019 | Erasektor, linnavalitsus, kolmas sektorRakvere Haigla, projektid, riik |
| E 8.16 Eriarstiabi teenuste osutamine Rakvere linnas on tagatud | T 8.16 AS Rakvere Haigla meditsiinilise võimekuse tagamine ja senise linna toetuse jätkumine | pidev | Linnavalitsus, AS Rakvere Haigla |
| E 8.17 Lasteasutustes pakutav tervislik toit aitab kaasa laste tervislike toitumis-harjumuste kujunemisele ja lapsed on tervemad | T 8.17.1. Lasteaedade- ja koolitoidu kvaliteedi ning tervislikkuse järelevalve linnavalitsuse poolt läbi toitlustusteenuse osutaja tegevuste koostöös hallatavate asutuste ja hoolekogudega | pidev | Linnavalitsus, vastavad ametkonnad, allasutused |
| T 8.17.2. Tervislikke toitumisharjumusi propageerivate projektide algatamine ja läbiviimine | pidev | Linnavalitsus,koolid, lasteaiad,koostööpartnerid |

# KOLMAS SEKTOR, MTÜ

***Hetkeseis***

Sarnaselt linnakodaniku aktiivsusele ettevõtluses on ka Rakveres tegutsevaid kolmanda sektori asutusi üsna arvukalt ja paljud neist vägagi elujõulised. Toimetatakse erinevatel aladel, alustades kultuurist ja spordist ning lõpetades kirikukogudustega. Kultuurivaldkonna kolmanda sektori asutuste puhul nähti probleemina pakutavate tegevusalade ühekülgsust. Klassikalisi muusika- ja tantsuringe on küllaga, aga viletsamas seisus on näiteks noortele mõeldavate tehnikaringide vms olukord. Oodatud oleks linnas selliste huviteenuste pakkumine, mis ka noorte seas hetkel populaarsemad on ning vahe „hea“ klassikalise kultuuri vahel ja „halva“ popkultuuri vahel peaks kaduma. Täna tehtav popkultuur on homme klassika.

Esile tuli omavahelise vähese suhtluse teema. Suuremaid ettevõtmisi oleks koos lihtsam korraldada ning tahtmist ilmselt jätkuks, kuid puudu jääb oskusest heategevusürituste nn kuuldavaks tegemisel ning inimeste kaasamisel. Aktiivsemad linnakodanikud ootavad, et ka vähemaktiivsemad erksamaks muutuksid ning ühisüritustes rohkem osaleksid. Isiklik osalemine otsustusprotsessides ja kaasarääkimisvõimalus nt sotsiaalmeedias on avanud uusi võimalusi ning on üsna tõenäoline, et head ideed ei jää märkamata ja arvesse võtmata.

Eraldi valukohaks on nõrkade korteriühistute probleemistik. Nõrk ühistu ei suuda oma vara piisavalt hooldada ning räämas majad rikuvad linna üldpilti. Suuremates korterelamute hoonete renoveerimine on tihti huvide ja arvamuste lahknevuse tõttu üsna keeruline protsess. Mis ühele elanikule tundub hädasti kapitaalremonti vajav, paistab teisele veel täiesti elatav. Tihti on ka naabrite omavahelised suhted halvad ning ühise keele leidmine raskendatud. Üheks võimaluseks on saata ühistu koosolekutele osalema linnavõimu erapooletu esindaja, kes kõiki osapooli rahuldava tulemuseni aitaks jõuda. Ühelt poolt on linnal huvi, et kodanike majad oleks heas korras, teiselt poolt peab jälgima, et planeeritavad renoveerimistööd oleks mõistlikult kavandatud. Tihti tehakse selliseid suuremahulisi remonttöid pangalaenu abil ning siin on vajalik ka finantsarvestus, kas pangalaenu intressid tulevikus on väiksemad kui näiteks võimalik kokkuhoid soojaarvetelt. Samuti on keeruline rääkida fassaadi soojustamise ja remondivajadusest inimestele, kellel on raskusi esmase toimetulekuga. Linnapoolne initsiatiiv on siin igal juhul vajalik ning võib nii mõnelegi ühistule saada liikumapanevaks tõukeks oma vara heaperemehelikumalt hoida.

Puudust tunti töögrupis kolmanda sektori esindajate poolt kontaktidest erasektoriga. Ettevõtjad võõranduvat avalikest tegemistest liialt ning nende tegemistest on vähe teada, kuid huvi oleks suurem. Heategevusega saab tegeleda siis, kui äril paremini läheb ning selleks rohkem ressursse jagub. Heategevust käsu korras ei saa teha ning selle parema koostöö algatamiseks peab kolmas sektor ise initsiatiivi üles näitama. Linn on väike ja ettevõtjadki on enamasti siitsamast pärit. Kui neil võimalusi on, küllap siis ka koostööd laiemalt tehakse.

Rakvere laiem ja kaugem eesmärk on oma linna kodanikele toetudes inimestes järjest kasvavat heaperemehelikku hoiakut arendada.

***Aasta 2030 visioon***

* Rakverelane on aktiivne ja teotahteline inimene, kes teab, mida ta tahab, ja oskab olla nõudlik enda ning ka kaaskodanike suhtes. Oma osaluse ja panuse abil kujundavad kodanikud just sellise elukeskkonna, nagu nad enestele vajalikuks peavad.
* Linnavalitsus on kodanikke kaasav ning linnakodanikud osalevad linna otsustusprotsessides ja jälgivad ühise maksuraha kasutamist avaliku sektori poolt.
* Linnakodanik hoolib oma linnast, tunneb ennast täieõigusliku peremehena ning käitub vastavalt.

***Tähtsaimad eesmärgid ja tegevused tulevikusoovide saavutamiseks, mis nõuavad kohest rakendamist***

Eesmärkide prioriteetsus, saavutamiseks vajalikud tegevused, teostaja, finantsallikad ja aeg

|  |  |  |  |
| --- | --- | --- | --- |
| **Eesmärk** | **Tegevus** | **Aeg** | **Teostaja, rahastaja** |
| E 9.1 Kodanike heaperemehelike hoiakute arendamine. Suurem kodanike kaasamine | T 9.1 Virtuaalsete sotsiaalvõrgustike kasutamine linnas oluliste teemade arutamisel. Avatud koosolekute ja ümarlaudade edasine lai kasutus Rakvere MTÜ-de tegevuste toetuste võrgupõhine andmebaas sponsorite leidmiseks. Vastava valdkonna arendamine | pidev | linnavalitsus, kolmas sektor, fondid |
| E 9.2 Kodanikuühis-konna tugevdamine, linnakeskkonna arendamine | T 9.2 Korteriühistute tegevuse toetamine. Eesmärk on linna elamute renoveerimine mõistlikult viisil ning elanike rahalisi võimalusi arvestades. Linnavalitsusel tuleb koordineerida korteriühistute informeerimist võimalikest rahastusallikatest ning usaldusväärsetest nõuandjatest antud teemal. Naabrusvalve ja omaniku/peremehetunde kasvatamine. Turvalisuse ja heakorra eest ei pea vastutama ainult linnavõim, vaid ka omanik | pidev | korteriühistud, linnavalitsus, projektid, erasektor  |
| E 9.3 Säästva mõtlemise arendamine. Tark tarbimine. Uuskasutuse ja taaskasutuse suurendamine | T 9.3 Taaskasutusprojektide toetamine koostöös Virumaa Jäätmekeskusega. Eesmärk on koguda kokku inimestelt need esemed, mille järgi neil endil vajadus puudub, kuid mis kuluvad väga ära kellelegi teisele  | pidev | linnavalitsus, kolmas sektor, projektid, erasektor  |
| E 9.4 Kodanikuühiskonna keskkonna alane koolitus | T 9.4 Keskkonnateadliku teadvuse arendamine vastavate koolituste abil alates lasteaedadest, lõpetades eakate klubidega | pidev | linnavalitsus, kolmas sektor, projektid, erasektor |
| E 9.5 Kodanike omavahelise läbikäimise suurendamine. Kolmanda sektori suurem kaasamine | T 9.5 Koguduste potentsiaali suurem kasutus esmase hingeabi andmise teenustes. Parema koostöö organiseerimine valdkonnas tegutsevate koguduste, MTÜ-de ning meditsiiniasutuste vahel. Hoolekandeteenuste delegeerimine MTÜ-dele. Kultuuri-, noorsootöö- ja huviharidusteenuste toetamise jätkamine kolmandale sektorile. Võimalikult paljude teenuste ostmine kolmandast sektorist | pidev | linnavalitsus, kolmas sektor, projektid, erasektor  |
| E 9.6 Kolmas sektor on kaasatud sotsiaalprobleemide lahendamisel | T 9.6 Erinevate sotsiaalabiteenuste, ürituste, tegevuste toetamine | pidev | linnavalitsus, kolmas sektor, projektid, erasektor |

# ETTEVÕTLUS, TURISM

***Hetkeseis***

Rakveres ja selle lähiümbruses tegutsevate ettevõtete edukus on linna kuvandi üheks oluliseks mõjutajaks ja kandjaks. Eesti parima mainega brändide edetabeli tippu kuuluva Balti riikide suurima lihatoodete valmistaja Rakvere Lihakombinaadi kõrval on Rakveret kui ettevõtjasõbralikku linna reklaamimas Eesti suurim kodumaisel kapitalil põhinev toiduainete tootmise ja müügiga tegelev kontsern OG Elektra, Eesti üks tuntumaid kondiitritoodete ja tortide valmistajaid Pihlaka, Rakvere Piiritustehase omandanud Estonian Spirit OÜ, MAAG Gruppi kuuluv AS MAAG Konservitööstus, suurepärase vee- ja saunakeskusena rahvusvahelist populaarsust koguv AQVA Hotels OÜ, maailma suurima uksi ja aknaid tootva Ameerika kontserni JELD-WEN Inc. koosseisu kuuluv JELD-WEN Eesti AS, Baltikumi vanim puitmajade tootja Rakvere Metsamajand AS, elektroonikaettevõtted Dicro Eesti OÜ,

Electro-Hill OÜ Eesti ja PT Mikro AS, rõivatootjad Virulane AS ja Multi Marger AS, tekstiilitooteid valmistavad OÜ Liliina ja Henrietta AS, masina- ning metallitööstuse alal tegutsevad Rakiste Tehas AS, Aksi-Metall OÜ ja Astera AS, mööblitootjad Porsa EST AS, ja Virumaa Metsatööstus AS (Rakvere Mööblivabrik), OÜ Päts ning paljud teised.

Rakverelastele töökohtade kindlustajana tähtis kõrge ekspordipotentsiaaliga mitmekülgne tööstussektor toetub olulisel määral kohalikule ressursibaasile, mida väärindatakse pidevalt tehnoloogilist taset tõstes ning rahvusvahelises tööjaotuses osaledes. Rakveres asuvate ettevõtete tööjõuareaal, kust 80 km/h liikumiskiirusega on võimalik poole kuni kolmveerandi tunniga tööle jõuda, on kasvanud enam kui 50 kilomeetrini ning see hõlmab ligi 100 000 elanikuga maa-ala. Tagamaks olemasolevatele ja lisanduvate ettevõtetele piisavaid valikuid tööjõu leidmiseks, on oluline maanteevõrgu kvaliteedi parandamine ja liiklusohutuse suurendamine. Samuti on vajalik Viru- ja Järvamaa avaliku transpordivõrguga kaetuse suurendamine ning ühistranspordiliinide parem koordineerimine.

Ettevõtluse edasine areng Rakveres on kavandatud uutes, kvaliteetse taristuga ning mitmekülgsete arendamisvõimalustega arvestavates piirkondades linna põhja- ja idaosas – Lennuvälja, ja Paemurru tööstusaladel, mille hea logistilise asendiga kinnistute müügitöös tuleb keskenduda eelkõige kahele sihtgrupile: Skandinaavia riikides asuvad ettevõtted, mis on huvitatud sealsete tootmisüksuste kulude vähendamisest, ning kvalifitseeritud tööjõule baseeruva väike ja keskmise suurusega ettevõtetes tootmise arendamist kavandavad investorid. Toetamaks Virumaa ettevõtluse tulevikuvisioone kvalifitseeritud spetsialistide, erinevate uuringute ja koolituste ning füüsilise keskkonnaga, tegutseb Rakveres intelligentsete hoonete tehnoloogiaid uuriv ja arendav Targa Maja Kompetentsikeskus.

Kindlasti kasvab ka tulevikus Rakverest teistesse linnadesse igapäevaselt tööle sõitjate arv. Selleks pakuvad Tallinna kõrval üha enam võimalusi nii Ida-Virumaa tööstuslinnad kui Tartu. Seda eriti teadmismahukamate töökohtade osas, kuna kvalifitseeritum tööjõud (ning ka juhid), kellele Rakvere võiks loodetavasti olla selles regioonis sobivaks elupaigaks, on reeglina keskmisest liikuvamad. Rakverelaste jaoks on oluline suurendada rongide reisijateveo kiirust (kuni 160 km/h), mugavust ja sagedust nii Tallinna kui Narva suunal ning pikendada elektriraudteed vähemalt Tapalt Rakvereni ja hiljem ka Narvani. Piirkonna majanduselu aktiveerimiseks ülioluliste riiklike prioriteetidena peaks valmis ehitama Tallinnasse kavandatud Ülemiste liiklussõlme, Tallinna–Narva–Peterburi neljarealise maantee (Via Vironia) ning Narva uue maanteesilla, mis aitaks lahendada Narva piiripunkti läbilaskevõime suurendamise vajadusega seotud probleemistikku.

Eesti ja ka Lääne-Virumaa linnastumise tase on madalam kui mujal Euroopas ning kuna paljud ettevõtted ja asutused on elanikkonna vähenemise tingimustes kulusid optimeerides sulgemas oma väiksemates asulates asuvaid teeninduspunkte, jätkub siseränne maalt linna. Seda soodustab nooremaealistele tüüpiline soov elada suuremates asulates, lähemal haridus-, kultuuri ja lõbustusasutustele ning igapäevastele teenustele. Sellised muutused toovad ilmselt kaasa Lääne-Virumaa teenindus- ja kaubandussektori töökohtade suurema siirdumise Rakverre, mis omakorda soodustab mujalt Eestist saabuvate teenusekasutajate hulga suurenemist Rakveres.

Mitmekülgsete ja kvaliteetset teenindust pakkuvate teenindus- ning kaubandusettevõtete taastekkimine Rakvere kesklinnas, uute arhitektuursete atraktsioonide rajamine ning olulisemate külastussihtkohtade vahelise liikumise suunamine ja hõlbustamine on vajalik turismi arendamiseks. Tänase turisti saabumismotiiviks on konkreetne soov külastada mõnda üha suureneva tuntusega objekti: Tarva kuju, ordulinnuse varemeid, Eesti Politseimuuseumi, Rakvere Teatrit, AQVA Spad, keskväljakut, Põhjakeskust. Rakvere eesmärgiks on muutuda ühe-kahe päeva külastuspaigast pikemaks kohalolekuks põhjust andvaks sihtkohaks. Selleks on vajalik välja töötada eri objektide sünergiale toetuvad turismipaketid, mis kaasaksid lisaks eelnimetatuile ka Rakvere lähiümbruses ja Lahemaal pakutavat ning lisaks uusi valikuid, näiteks ajaloolise Pika tänava renoveerimine turistile ja ettevõtjale atraktiivseks tsooniks, Rakvere vallimäele multifunktsionaalse etendus- ja külastusala välja arendamine, Rakverele ainuomaste tootmisettevõtete külastamine koos toodangu ostmise või degusteerimisega.

Linna kuvandit toetavate kaubamärkidena tuleb edasi arendada õnnestunud sloganitel (tunnuslausetel) „Väge täis“ ja „Kreisi *City* – *Crazy City*“ baseeruvaid tegevusi, millega haakuvad hästi traditsioonidega kultuuriüritused: rahvusvaheline teatrifestival Baltoscandal, Ööjooks, meeste tantsupeod, punklaulupeod. Linna külastava turisti vajadusi arvestavalt tuleks kavandada ka suure külastuspotentsiaaliga Rakvere Spordikeskuse ja Rakvere Kultuurikeskuse tegevust ning investeeringuid.

***Aasta 2030 visioon***

* Linnas on rahvusvaheliselt tuntud suure ekspordivõimekusega ettevõtteid, mis kasutavad kaasaegseid tehnoloogiaid ning mille töötajad on motiveeritud.
* Ettevõtjatele on sotsiaalse ja tehnilise taristu teenuste pakkujate poolt tagatud hea kvaliteediga ning konkurentsivõimelise hinnaga teenused, mis motiveerivad neid siin oma tegevust arendama. Korraldatud on vajaduspõhine ümber- ja kutseõpe ning on piisavalt kvalifitseeritud tööjõudu.
* Rakverel on hästi toimivad transpordiühendused Euroopa suunal läbi Tallinna Ülemiste liiklussõlme ja Narva piiripunkti kaudu Peterburi suunal.
* Linna poolt tagatud avalikud teenused ja sportimisvõimalused pakuvad linna turismiettevõtjatele klientide juurdevõitmisel tuntavat tuge.
* Kesklinn on elav äri- ja kultuurikeskus, millel on atraktiivne jalgsikäigu ja rippraudtee ühendus Rakvere linnusega.
* Linnas toimuvad kultuuri ja spordi suurüritused, mis toetavad kohalikku ettevõtlust. Rakvere on aastaringselt turistidele atraktiivne.

***Tähtsaimad eesmärgid ja tegevused tulevikusoovide saavutamiseks, mis nõuavad kohest rakendamist***

Eesmärkide prioriteetsus, saavutamiseks vajalikud tegevused, teostaja, finantsallikad ja aeg

|  |  |  |  |
| --- | --- | --- | --- |
| **Eesmärk** | **Tegevus** | **Aeg** | **Teostajad, rahastajad** |
| E 10.1 Ettevõtluse arendamiseks vajaliku taristu välja-arendamine | T 10.1.1 Ühisveevarustuse ja –kanalisatsiooniga liitumise võimaluse tagamine kogu linna haldusterritoorimil | 2017-2020 | Rakvere Vesi,Keskkonna Investeeringute Keskus, linnavalitsus, projektid |
| T 10.1.2 Uue Rakvere linna tänavate ning kõnniteede teehoiukava väljatöötamine ning rakendamine | 2017 | Linnavalitsus, riik |
| T 10.1.3 Kauba tn–Arkna tee raudteeviadukti väljaehitamine | 2021-2030 | Linnavalitsus, riik, projektid |
| E 10.2 Tööhõive suurendamine ja uute töökohtade loomine | T 10.2.1 Uue tööstusala kavandamine Narva tänava piirkonda. | 2018-2025 | Linnavalitsus, projektid |
| T 10.2.2 Uue tööstusala välja arendamine Rägavere tee, Ehituse tn ja Karja tn piirnevale alale | 2016-2020 | Ettevõtluse Arendamise Sihtasutus, linnavalitsus, projektid |
| T 10.2.3 Aktiivne müügitöö tööstusaladel asuvatele kinnistutele investorite leidmiseks | pidev | Erasektor, linnavalitsus, projektid |
|  |  |  |
|  |  |  |
| E 10.3 Linna külastavate turistide arvu suurenda-mine | T 10.3.1 Olemasolevate turismimagnetite – Tarva kuju, Rakvere linnus, AQVA Spa, Rakvere Teater , Rakvere Spordikeskus, Politsemuuseum Põhjakeskus jne sünergeetilist potentsiaali paremini kaasavate turismipakettide välja töötamine | pidev | Linnavalitsus,erainvestorid, kolmas sektor,projektid |
| T 10.3.2 Rakvere ja selle ümbruse infomaterjalide arendus | pidev | linnavalitsus,erasektor, kolmas sektor,projektid |
| T 10.3.3 Turismimessidel (eelkõige Soomes ja Peterburis) osalemine ja sellega seotud tegevuste koordineerimine kõigi huvitatud osapoolte maksimaalseks kaasamiseks | pidev | linnavalitsus,erasektor, kolmas sektor,projektid |
| T 10.3.4 Internetivõrgustikes informatsiooni levitamise arendusprojektid | pidev | linnavalitsus,erasektor |
| T 10.3.5 Turismiinfokeskuste võrgustiku väljaarendamine Lääne-Viru maakonnas | 2017- 2019 | linnavalitsus,Lääne-Virumaa omavalitsused, Ettevõtluse Arendamise Sihtasutus |
| E 10.4 Turistide Rakveres viibimise aja pikendamiseks vaatamis-väärsuste arendamine | T 10.4.1 Vallimäe kompleksi ja Pika tänava arendamine ning sidumine kesklinnaga  | 2016-2017 | Ettevõtluse Arendamise sihtasutus, linnavalitsus,Erasektor, projektid |
| T 10.4.2 Linnuse ja Tarva juurde saabuvate turistide kesklinna meelitamine läbi visuaalselt ühendatud objektide jada  | 2015-2020 | Ettevõtluse Arendamise Sihtasutus, linnavalitsus, projektid |
| T 10.4.3 Linnuse värava ja Parkali trepi vahele silla rajamine | 2018-2020 | Ettevõtluse Arendamise Sihtasutus, linnavalitsus, projektid |
| T 10.4.4 Kesklinna atraktiivsuse suurendamine linnaplaneerimise ja ehitustegevuse abil | pidev | Linnavalitsus |
| T 10.4.5 Keskväljakule täiendavate vaatamisväärsuste rajamine, mida nägemata ei taheta Rakverest mööduda (nt liivakell, valgusatraktsioonid, purskkaevu renoveerimine (atraktiivsuse suurendamine), jne) | 20172020 | Ettevõtluse Arendamise Sihtasutus, linnavalitsus,Erasektor, projektid |
| T 10.4.6 Uute turismiatraktsioonide arendamine, nt Rakvere linnuse teemapark, maretaarium, liivakell, uued teemamuuseumid, Vallimäe suvine vaba aja keskus, rippraudtee linnusest kesklinna jne | 2017-20197 | Ettevõtluse Arendamise Sihtasutus, linnavalitsus,Erasektor, projektid |
| E 10.5 Positiivse maine hoidmine ja reklaam | T 10.5.1 Julge ja nüüdisaegse linna kuvandi *(crazy city)* jätkuv arendus | pidev | Linnavalitsus |
| T 10.5.2 Koostöö arendamine kultuuri- ja spordivaldkonnas tegutsejatega | pidev | Linnavalitsus |
| T 10.5.3 Linna tunnuslause ja sümboolika jätkuv levitamine | pidev | Linnavalitsus, projektid |

***Lisaks välissuhtluse ja turismi ning ettevõtluse arendamise alaste tegevuste loetelu***

|  |  |  |  |
| --- | --- | --- | --- |
| **Eesmärk** | **Tegevus** | **Aeg** | **Teostajad, rahastajad** |
| E 10.6 Välis-suhtluse arendamine | T 10.6.1 Koostöösuhete arendamine sõpruslinnadega | pidev | Linnavalitsus, projektid, erasektor |
| T 10.6.2 Koolide välissuhtlemise toetamine, sh õpilas- ja isetegevusrühmade vahetused  | pidev | Linnavalitsus, projektid, erasektor |
| T 10.6.3 Rakveres tegutsevate erinevate rahvuste kultuuriseltside tegevuse toetamine | pidev | Linnavalitsus, projektid, erasektor |
| T 10.6.4 Rahvusvaheliste ja üle-eestiliste koolituste ja konverentside korraldamine. Linna reklaamimine konverentsiturismi sihtkohana. Konverentside, koolituste ja ürituste korraldamise võimaluste kaardistamine.  | pidev | Linnavalitsus, projektid, erasektor |
| T 10.6.5 Kontaktide loomine ja informatsiooni kogumine koostööprojektide võimaluste kohta koostöös saatkondadega | pidev | Linnavalitsus, projektid, erasektor |
| E 10.7 Turismi arendamine | T 10.7.1 Linnuse ja Tarva kujuga seotud projektide jätkamine | pidev | Linnavalitsus,SA Virumaa Muuseumid, projektid, erasektor |
| T 10.7.2 Vallimäe kompleksi väljaarendamine ning turismialase tervikpaketi loomine Vallimäe piirkonnas olemasolevate ja rajatavate taristuobjektide (tegevus- ja esinemispaigad, parklad, juurdepääsuteed, kommunikatsioonid, tualetid jms.) abil | pidev | Linnavalitsus, SA Virumaa Muuseumid, projektid, erasektor |
| T 10.7.3 Kontsert- ja etendustegevuse korraldamine ja arendamine Vallimäel, Keskväljakul ning teistes kontserdipaikades | pidev | Linnavalitsus, SA Virumaa Muuseumid, projektid, erasektor |
| T 10.7.4 Linna logo ja tunnuslause levitamine | pidev | Linnavalitsus, SA Virumaa Muuseumid, erasektor |
| T 10.7.5 Rakvere linna uue mainekontseptsiooniga trükiste, kaartide, audio-visuaalse materjali ning turiste teenindavate infostendide ja -viitade valmistamine | pidev | Linnavalitsus, SA Virumaa Muuseumid, erasektor |
| T 10.7.6 Turismiviitade ja –info paigutamine turistide kogunemispaikadesse: keskväljakule, promenaadile, bussijaama, linnusesse  | pidev | Linnavalitsus, SA Virumaa Muuseumid, erasektor |
| T 10.7.7 Viitadele inglisekeelse informatsiooni lisamine. Näiteks linna sissesõitudel on eestikeelne sõna „kesklinn“ halvasti mõistetav | pidev | Linnavalitsus, SA Virumaa Muuseumid, erasektor |
| T 10.7.8 Terviklike turismitoodete väljaarendamine koostöös SA Virumaa Muuseumid ja Lääne-Viru Maavalitsusega | pidev | Linnavalitsus, SA Virumaa Muuseumid, erasektor |
| T 10.7.9 Rakvere lisamine rahvusvahelistesse turismimarsruutidesse | pidev | Linnavalitsus, SA Virumaa Muuseumid, erasektor |
| T 10.7.10 Jätkata Rakvere linnavalitsuses loodud turismikomisjoni tööd turismi arengusuundade määratlemiseks ja selleks vajalike teabematerjalide ettevalmistamist | pidev | Linnavalitsus, SA Virumaa Muuseumid, erasektor |
| E 10.8 Ettevõtluse arendamine | 10.8.1 Ettevõtlusstrateegia väljatöötamine (sh piirkonna maine ja tuntuse kujundamine) | pidev | Linnavalitsus, projektid, erasektor |
| 10.8.2 Ühtse ettevõtluspoliitika kujundamiseks vajalike koostöösidemete algatamine ja väljaarendamine (Lääne-Viru Arenduskeskus, EAS, Tööhõiveamet, kohalikud ettevõtjate organisatsioonid, Kaubandus-Tööstuskoda jne) | pidev | Linnavalitsus, koostööpartnerid, projektid, erasektor |
| 10.8.3 Sõpruslinnadega ettevõtete, organisatsioonide ja asutuste omavahelise koostöö suurendamine ettevõtlusvaldkonnas, ühisprojektide väljatöötamine | pidev | Linnavalitsus, koostööpartnerid, projektid, erasektor |
| 10.8.4 Valdkonna arengule suunatud projektide ettevalmistamine ja elluviimine (nii kohalikul, regionaalsel, riiklikul kui ka rahvusvahelisel tasandil) | pidev | Linnavalitsus, koostööpartnerid, projektid, erasektor |
| 10.8.5 Regionaalsete suurürituste, koolituste ja konverentside korraldamine | pidev | Linnavalitsus, koostööpartnerid, projektid, erasektor |
| 10.8.6 Valdkonnasisene ettevõtjate EL struktuurvahendite alane teavitamine | pidev | Linnavalitsus, koostööpartnerid, projektid, erasektor |

# RAHANDUS JA EELARVESTRATEEGIA (2017-2020)

***Hetkeseis***

Rakvere linna eelarve tulude poole laekumine on viimastel aastatel stabiliseerunud. Seda eeskätt tänu linna ja ümbruskonna tugevatele ettevõtetele ning neis töötavate inimeste tulumaksu stabiilsele laekumisele. Ka tasandusfondi eraldised ning maamaks on laekunud kavandatu kohaselt. Rakvere tugevuseks on eraettevõtluse rohkus ja mitmekesisus millest tulenevalt ei olda väga sõltuv ainult ühest valdavast tööandjast.

Sarnaselt teiste Eesti linnadega väheneb ka Rakvere elanike arv. Maksumaksjate arvust vähenemise tõttu kahanevat tulu on kompenseerinud sissetulekute kasv. Linna võimalus oma rahalise seisu parandamiseks on soodustada progressiivset ettevõtlust, mis omakorda tuleneb kvaliteetsest haridusest. Inimesed valivad oma elukoha üldiselt järgmiste parameetrite järgi:

* sobiv töö (sh elukaaslasele töö leidmise võimalused),
* haridusasutuste tase (lasteaiast kõrgkoolini),
* elukoha hind ja kättesaadavus,
* vaba aja veetmise võimalused,
* turvalisus.

Kindlasti on sellises pingereas kohta erinevatel inimestel ka teistsuguseid arvamusi, eriti kui töökoha puhul on erinevates kohtades sarnaseid valikuid, kuid reaalselt tehakse valikud sellest järjekorrast lähtuvalt. Rakvere linnas on elanike juurde meelitamiseks või vähemasti elanikkonna vähenemise minimeerimiseks vajalik eelkõige alusharidusvõimaluste laiendamine (lasteaiakohad) ning haridustee ülemise otsa võimaluste suurendamine. Gümnaasiumiastme hariduse pakkumine annab Rakverele ilmselt paratamatult maakonna väiksemate gümnaasiumide hääbumise korral suurepärase võimaluse pakkuda sealsetele õpilastele õppimisvõimalust Rakvere koolides. Kvaliteetse hariduse pakkumine on linnale heaks tuluallikaks nii otseses kui kaudses mõttes. Maakonnakeskusena tuleb Rakverel näha vaeva ka riigiasutuste linnas hoidmise ja juurdemeelitamisega.

Järgnevatel aastatel ei saa välistada uute laenukohustuste võtmist, kuna eurotoetuste abil oleks võimalik teostada arvestatavas mahus investeeringuid, mille kaasrahastamine linna eelarve jooksvatest tuludest on lähiaastatel vähetõenäoline.

***Võimalike lisamaksude kehtestamine***

Lisaks linnas kehtivatele maksudele on olnud arutlusel veel Rakvere linnas võimalike kõne alla tulevate maksude kehtestamine. Alljärgnev tabel annab ülevaate kõne alla tulevate võimalike maksude headest ja halbadest külgedest.

|  |  |  |
| --- | --- | --- |
| **Maksuliik** | **Plussid** | **Miinused** |
| Müügimaks | Mingis mahus võib esialgu tulu linnakassase suureneda | Kogutav vaid Rakvere linna ametlikes piirides tegutsevatelt ettevõtjatelt. On ebasoodne eesmärgi suhtes elavdada kesklinna. Kaupmehed võivad veel enam liikuda kesklinnast välja naabervaldadesse, nt Põhjakeskusesse. Võib avaldada halba mõju linna kuvandile |
| Tasulise parkimisala kehtestamine | Kesklinna piirkonnas on võimalik vähendada autode liigset pikaajalist parkimist | Linn on väike ja parkimise korraldamise kulud ei kata tõenäoliselt võimalikke tulusid. Pigem tuleb loota iseregulatsioonile, kus kesklinna teeninduses töötavad inimesed ei hõiva päevaseks ajaks oma klientidele mõeldud parkimisruumi |
| Reklaamimaks | Maksu kehtestamine annab lisaks maksutulule rohkem võimalusi ka linnaruumi kujundamisel | Korraldamine ja maksude kogumine nõuab täiendavat kulu |

***Aasta 2030 visioon***

* Linna tulubaas lubab pakkuda kodanikele heatasemelisi avalikke teenuseid, mille kvaliteet on piirkonna riikide linnade seas esirinnas.
* Maksuraha kasutamisel ja ümberjagamisel käitutakse vastutustundlikult ning tehtavad kulutused on selged ja läbipaistvad.

***Tähtsaimad eesmärgid ja tegevused tulevikusoovide saavutamiseks, mis nõuavad kohest rakendamist***

Eesmärkide prioriteetsus, saavutamiseks vajalikud tegevused, teostaja, finantsallikad ja aeg

|  |  |  |  |
| --- | --- | --- | --- |
| **Eesmärk** | **Tegevus** | **Aeg** | **Teostajad, rahastajad** |
| E 11.1 Finants-juhtimise parandamine | T 11.1 Linna finantsplaneerimise parandamine. Ruumi rahaliste vahendite efektiivsemal kasutamisel siiski veel jätkub, olgugi et ka praegune seis on üsna hea. Praegune finantsjuhtimine ei ole planeerimise, vaid pigem raamatupidamise keskne | pidev | Linnavalitsus |
| E 11.2 Linna projektide efektiivsuse seire | T 11.2 Erinevate projektide suurem koordineerimine, nende sünergiavõimaluste otsimine ja efektiivsuse seire vältimaks projektide juhuslikkust ja ühekordset küsitavat efekti. Ettevalmistustööd Euroopa Liidu Struktuurifondide vahendite taotlemiseks ja taotluste ettevalmistamine | pidev | Linnavalitsus |
| E 11.3 Linna finants-võimekuse tagamine | T 11.3 Prioriteetseks pidada investeeringute tegemise võimekust omavahenditest. Majandusolude ning investeerimisvõimaluste paranedes hoida linna rahalist seisu olukorras, kus oleks võimalik tagada ka laenamise võimekus mõistlikus ulatuses ning jääda lubatud laenukoormuse piiridesse | pidev | Linnavalitsus |

Rakvere linna eelarvestrateegia 2017-2020

Strateegia Rakvere Linnavalitsus

|  |  |  |  |  |  |  |
| --- | --- | --- | --- | --- | --- | --- |
| **Rakvere Linnavalitsus** | **2015 täitmine** | **2016 eeldatav täitmine** | **2017 eelarve**  | **2018 eelarve**  | **2019 eelarve**  | **2020 eelarve**  |
| **Põhitegevuse tulud kokku** | **16 346 278** | **18 070 043** | **17 064 482** | **17 467 324** | **17 886 280** | **18 321 993** |
|  Maksutulud | 9 432 318 | 9 862 000 | 10 244 348 | 10 647 190 | 11 066 146 | 11 501 859 |
|  sh tulumaks | 9 223 332 | 9 683 700 | 10 071 048 | 10 473 890 | 10 892 846 | 11 328 559 |
|  sh maamaks | 166 865 | 170 300 | 170 300 | 170 300 | 170 300 | 170 300 |
|  sh muud maksutulud | 42 121 | 8 000 | 3 000 | 3 000 | 3 000 | 3 000 |
|  Tulud kaupade ja teenuste müügist | 1 338 854 | 1 279 327 | 1 100 000 | 1 100 000 | 1 100 000 | 1 100 000 |
|  Saadavad toetused tegevuskuludeks | 5 526 032 | 6 893 716 | 5 685 134 | 5 685 134 | 5 685 134 | 5 685 134 |
|  sh tasandusfond ( lg 1) | 1 281 286 | 1 276 056 | 1 276 056 | 1 276 056 | 1 276 056 | 1 276 056 |
|  sh toetusfond ( lg 2) | 3 671 580 | 4 093 078 | 4 093 078 | 4 093 078 | 4 093 078 | 4 093 078 |
|  sh muud saadud toetused tegevuskuludeks | 573 166 | 1 524 582 | 316 000 | 316 000 | 316 000 | 316 000 |
|  Muud tegevustulud | 49 075 | 35 000 | 35 000 | 35 000 | 35 000 | 35 000 |
| **Põhitegevuse kulud kokku** | **14 136 306** | **15 765 472** | **15 903 735** | **16 353 208** | **16 858 408** | **17 325 217** |
|  Antavad toetused tegevuskuludeks | 966 023 | 1 192 264 | 890 000 | 890 000 | 890 000 | 890 000 |
|  Muud tegevuskulud | 13 170 283 | 14 573 207 | 15 013 735 | 15 463 208 | 15 968 408 | 16 435 217 |
|  sh personalikulud | 7 749 140 | 8 746 345 | 9 314 858 | 9 547 729 | 9 834 161 | 10 080 015 |
|  sh majandamiskulud | 5 418 894 | 5 781 912 | 5 660 177 | 5 876 779 | 6 095 547 | 6 316 502 |
|  sh muud kulud | 2 250 | 44 950 | 38 700 | 38 700 | 38 700 | 38 700 |
| **Põhitegevuse tulem** | **2 209 972** | **2 304 571** | **1 160 747** | **1 114 116** | **1 027 872** | **996 776** |
| **Investeerimistegevus kokku** | **-3 530 586** | **-2 544 673** | **-258 972** | **-241 971** | **-226 506** | **-209 702** |
|  Põhivara müük (+) | 545 | 35 100 | 0 | 0 | 0 | 0 |
|  Põhivara soetus (-) | -3 929 167 | -1 825 559 | -425 118 | -425 118 | -425 118 | -425 118 |
|  *sh projektide omaosalus* |   | -1 592 196 | -100 000 | -100 000 | -100 000 | -100 000 |
|  Põhivara soetuseks saadav sihtfinantseerimine (+) | 1 771 793 | 753 000 | 325 118 | 325 118 | 325 118 | 325 118 |
|  Põhivara soetuseks antav sihtfinantseerimine (-) | -1 297 251 | -1 219 914 | -42 000 | -42 000 | -42 000 | -42 000 |
|  Finantstulud (+) | 586 | 700 | 100 | 100 | 100 | 100 |
|  Finantskulud (-) | -77 092 | -152 000 | -117 072 | -100 071 | -84 606 | -67 802 |
| **Eelarve tulem** | **-1 320 615** | **-240 102** | **901 775** | **872 145** | **801 366** | **787 074** |
| **Finantseerimistegevus** | **1 221 810** | **453 300** | **-1 268 698** | **-1 028 374** | **-1 138 322** | **-1 295 286** |
|  Kohustuste võtmine (+) | 2 295 000 | 2 170 000 | 0 |   |   | 0 |
|  Kohustuste tasumine (-) | -1 073 190 | -1 716 700 | -1 268 698 | -1 028 374 | -1 138 322 | -1 295 286 |
| **Likviidsete varade muutus** | -98 805 | 213 198 | -366 923 | -156 229 | -336 956 | -508 212 |
| **Likviidsete varade suunamata jääk aasta lõpuks** | **1 431 693** | **1 644 891** | 1 277 968 | 1 121 739 | 784 783 | **276 571** |
| **Võlakohustused kokku aasta lõpu seisuga** | 8 197 420 | 8 619 353 | 7 350 655 | 6 322 281 | 5 183 959 | 3 888 673 |
|  sh kohustused, mis ei kajastu finantseerimistegevuses | 31 367 | 0 | 0 | 0 | 0 | 0 |
| **Netovõlakoormus (eurodes)** | 6 765 727 | 6 974 462 | 6 072 687 | 5 200 542 | 4 399 176 | 3 612 101 |
| **Netovõlakoormus (%)** | 51,7% | 51,7% | 51,7% | 43,5% | 34,8% | 25,7% |
| **Netovõlakoormuse ülemmäär (eurodes)** | 8 769 729 | 8 769 729 | 8 769 729 | 8 930 008 | 9 043 220 | 9 419 010 |
| **Netovõlakoormuse ülemmäär (%)** | 60,0% | 60,0% | 60,0% | 60,0% | 60,0% | 61,8% |
| **Vaba netovõlakoormus (eurodes)** | 1 215 638 | 1 215 638 | 1 215 638 | 2 452 585 | 3 791 453 | 5 495 387 |
| **E/a kontroll (tasakaal)** | **0** | **0** | **0** | **0** | **0** | **0** |
| Põhitegevuse tulude muutus | - | 11% | -6% | 2% | 2% | 2% |
| Põhitegevuse kulude muutus | - | 12% | 1% | 3% | 3% | 3% |
| Omafinantseerimise võimekuse näitaja | 1,16 | 1,15 | 1,07 | 1,07 | 1,06 | 1,06 |
| Netovõlakoormus ilma kohustusteta, mille võrra võib netovõlakoormuse piirmäära ületada |   | 39% | 36% | 30% | 25% | 20% |

Strateegia Rakvere Linnavalitsus

|  |  |  |  |  |  |
| --- | --- | --- | --- | --- | --- |
| **Investeeringuprojektid** | **2016 eeldatav täitmine** | **2017 eelarve**  | **2018 eelarve**  | **2019 eelarve**  | **2020 eelarve**  |
| **Teed** | **735 300** | **425 118** | **425 118** | **425 118** | **425 118** |
| *sh toetuse arvelt* | 325 118 | 325 118 | 325 118 | 325 118 | 325 118 |
| *sh muude vahendite arvelt (omaosalus)* | 410 182 | 100 000 | 100 000 | 100 000 | 100 000 |
| **Kino** | **1 182 014** | **0** | **0** | **0** | **0** |
| *sh toetuse arvelt* | 0 | 0 | 0 | 0 | 0 |
| *sh muude vahendite arvelt (omaosalus)* | 1 182 014 | 0 | 0 | 0 | 0 |
| **KÕIK KOKKU** | **1 917 314** | **425 118** | **425 118** | **425 118** | **425 118** |
| *sh toetuse arvelt* | 325 118 | 325 118 | 325 118 | 325 118 | 325 118 |
| *sh muude vahendite arvelt (omaosalus)* | 1 592 196 | 100 000 | 100 000 | 100 000 | 100 000 |

Strateegia Rakvere Linnavalitsus valdkonniti

|  |  |  |  |  |  |  |
| --- | --- | --- | --- | --- | --- | --- |
| **Põhitegevuse ja investeerimistegevuse kulud valdkonniti**  | **2015 täitmine** | **2016 eeldatav täitmine** | **2017 eelarve**  | **2018 eelarve**  | **2019 eelarve**  | **2020 eelarve**  |
| **01 Üldised valitsussektori teenused** | **1 035 438** | **1 591 450** | **1 069 673** | **1 080 220** | **1 094 159** | **1 107 642** |
|  Põhitegevuse kulud | 937 537 | 1 188 850 | 952 601 | 980 149 | 1 009 553 | 1 039 840 |
|  sh saadud toetuste arvelt | 0 | 0 | 1 000 | 0 | 0 | 0 |
|  sh muude vahendite arvelt | 937 537 | 1 188 850 | 951 601 | 980 149 | 1 009 553 | 1 039 840 |
|  Investeerimistegevuse kulud | 97 901 | 402 600 | 117 072 | 100 071 | 84 606 | 67 802 |
|  sh saadud toetuste arvelt | 0 | 0 | 0 | 0 | 0 | 0 |
|  sh muude vahendite arvelt | 97 901 | 402 600 | 117 072 | 100 071 | 84 606 | 67 802 |
| **03 Avalik kord ja julgeolek** | **2 554** | **10 000** | **10 000** | **10 000** | **10 000** | **10 000** |
|  Põhitegevuse kulud | 2 554 | 10 000 | 10 000 | 10 000 | 10 000 | 10 000 |
|  sh saadud toetuste arvelt | 0 | 0 | 0 | 0 | 0 | 0 |
|  sh muude vahendite arvelt | 2 554 | 10 000 | 10 000 | 10 000 | 10 000 | 10 000 |
| **04 Majandus** | **2 954 391** | **1 664 374** | **1 044 432** | **1 125 876** | **1 242 134** | **1 370 373** |
|  Põhitegevuse kulud | 788 099 | 929 074 | 619 314 | 700 758 | 817 016 | 945 255 |
|  sh saadud toetuste arvelt | 0 | 0 | 12 700 | 12 700 | 12 700 | 12 700 |
|  sh muude vahendite arvelt | 788 099 | 929 074 | 606 614 | 688 058 | 804 316 | 932 555 |
|  Investeerimistegevuse kulud | 2 166 291 | 735 300 | 425 118 | 425 118 | 425 118 | 425 118 |
|  sh saadud toetuste arvelt | 256 685 | 325 118 | 325 118 | 325 118 | 325 118 | 325 118 |
|  sh muude vahendite arvelt | 1 909 606 | 410 182 | 100 000 | 100 000 | 100 000 | 100 000 |
| **05 Keskkonnakaitse** | **216 006** | **297 468** | **265 192** | **273 148** | **281 342** | **289 783** |
|  Põhitegevuse kulud | 216 006 | 257 468 | 265 192 | 273 148 | 281 342 | 289 783 |
|  sh saadud toetuste arvelt | 0 | 0 | 0 | 0 | 0 | 0 |
|  sh muude vahendite arvelt | 216 006 | 257 468 | 265 192 | 273 148 | 281 342 | 289 783 |
|  Investeerimistegevuse kulud | 0 | 40 000 | 0 | 0 | 0 | 0 |
|  sh saadud toetuste arvelt | 0 | 0 | 0 | 0 | 0 | 0 |
|  sh muude vahendite arvelt | 0 | 40 000 | 0 | 0 | 0 | 0 |
| **06 Elamu- ja kommunaalmajandus** | **432 451** | **495 814** | **490 088** | **504 791** | **519 935** | **535 533** |
|  Põhitegevuse kulud | 432 451 | 475 814 | 490 088 | 504 791 | 519 935 | 535 533 |
|  sh saadud toetuste arvelt | 0 | 0 | 0 | 0 | 0 | 0 |
|  sh muude vahendite arvelt | 432 451 | 475 814 | 490 088 | 504 791 | 519 935 | 535 533 |
|  Investeerimistegevuse kulud | 0 | 20 000 | 0 | 0 | 0 | 0 |
|  sh saadud toetuste arvelt | 0 | 0 | 0 | 0 | 0 | 0 |
|  sh muude vahendite arvelt | 0 | 20 000 | 0 | 0 | 0 | 0 |
| **07 Tervishoid** | **47 224** | **43 650** | **43 400** | **43 400** | **43 400** | **43 400** |
|  Põhitegevuse kulud | 5 748 | 5 750 | 1 400 | 1 400 | 1 400 | 1 400 |
|  sh saadud toetuste arvelt | 0 | 0 | 0 | 0 | 0 | 0 |
|  sh muude vahendite arvelt | 5 748 | 5 750 | 1 400 | 1 400 | 1 400 | 1 400 |
|  Investeerimistegevuse kulud | 41 476 | 37 900 | 42 000 | 42 000 | 42 000 | 42 000 |
|  sh saadud toetuste arvelt | 0 | 0 | 0 | 0 | 0 | 0 |
|  sh muude vahendite arvelt | 41 476 | 37 900 | 42 000 | 42 000 | 42 000 | 42 000 |
| **08 Vabaaeg, kultuur ja religioon** | **2 596 874** | **4 486 490** | **2 998 631** | **3 084 950** | **3 181 773** | **3 263 124** |
|  Põhitegevuse kulud | 2 540 064 | 2 683 997 | 2 998 631 | 3 084 950 | 3 181 773 | 3 263 124 |
|  sh saadud toetuste arvelt | 210 000 | 240 402 | 290 036 | 299 897 | 310 094 | 310 094 |
|  sh muude vahendite arvelt | 2 330 064 | 2 443 595 | 2 708 595 | 2 785 053 | 2 871 680 | 2 953 030 |
|  Investeerimistegevuse kulud | 56 810 | 1 802 493 | 0 | 0 | 0 | 0 |
|  sh saadud toetuste arvelt | 0 | 50 000 | 0 | 0 | 0 | 0 |
|  sh muude vahendite arvelt | 56 810 | 1 752 493 | 0 | 0 | 0 | 0 |
| **09 Haridus** | **10 855 423** | **8 933 782** | **9 014 096** | **9 203 868** | **9 400 092** | **9 602 988** |
|  Põhitegevuse kulud | 7 917 324 | 8 648 302 | 9 014 096 | 9 203 868 | 9 400 092 | 9 602 988 |
|  sh saadud toetuste arvelt | 3 212 905 | 3 432 568 | 3 432 568 | 3 432 568 | 3 432 568 | 3 432 568 |
|  sh muude vahendite arvelt | 4 704 419 | 5 215 734 | 5 581 528 | 5 771 300 | 5 967 524 | 6 170 420 |
|  Investeerimistegevuse kulud | 2 938 099 | 285 480 | 0 | 0 | 0 | 0 |
|  sh saadud toetuste arvelt | 41 134 | 0 | 0 | 0 | 0 | 0 |
|  sh muude vahendite arvelt | 2 896 965 | 285 480 | 0 | 0 | 0 | 0 |
| **10 Sotsiaalne kaitse** | **1 299 456** | **1 575 917** | **1 552 412** | **1 594 144** | **1 637 295** | **1 637 295** |
|  Põhitegevuse kulud | 1 296 523 | 1 566 217 | 1 552 412 | 1 594 144 | 1 637 295 | 1 637 295 |
|  sh saadud toetuste arvelt | 201 990 | 335 392 | 325 000 | 325 000 | 325 000 | 325 000 |
|  sh muude vahendite arvelt | 1 094 533 | 1 230 825 | 1 227 412 | 1 269 144 | 1 312 295 | 1 312 295 |
|  Investeerimistegevuse kulud | 2 933 | 9 700 | 0 | 0 | 0 | 0 |
|  sh saadud toetuste arvelt |   | 0 | 0 | 0 | 0 | 0 |
|  sh muude vahendite arvelt | 2 933 | 9 700 | 0 | 0 | 0 | 0 |
| **KOKKU** | **19 439 816** | **19 098 945** | **16 487 924** | **16 920 397** | **17 410 131** | **17 860 137** |
|  Põhitegevuse kulud | 14 136 306 | 15 765 472 | 15 903 734 | 16 353 208 | 16 858 407 | 17 325 217 |
|  sh saadud toetuste arvelt | 3 624 895 | 4 008 362 | 4 061 304 | 4 070 165 | 4 080 362 | 4 080 362 |
|  sh muude vahendite arvelt | 10 511 411 | 11 757 110 | 11 842 430 | 12 283 043 | 12 778 045 | 13 244 855 |
|  Investeerimistegevuse kulud | 5 303 510 | 3 333 473 | 584 190 | 567 189 | 551 724 | 534 920 |
|  sh saadud toetuste arvelt | 297 819 | 375 118 | 325 118 | 325 118 | 325 118 | 325 118 |
|  sh muude vahendite arvelt | 5 005 691 | 2 958 355 | 259 072 | 242 071 | 226 606 | 209 802 |

Strateegia Rakvere Vesi AS

|  |  |  |  |  |  |  |
| --- | --- | --- | --- | --- | --- | --- |
| **Rakvere Vesi AS** | **2015 täitmine** | **2016 eeldatav täitmine** | **2017 eelarve**  | **2018 eelarve**  | **2019 eelarve**  | **2020 eelarve**  |
| **Põhitegevuse tulud kokku (+)** | **2 018 150** | **2 000 000** | **2 034 000** | **2 068 578** | **2 103 744** | **2 139 507** |
|  sh saadud tulud kohalikult omavalitsuselt | **49 117** | **49 000** | **49 490** | **49 985** | **50 485** | **50 990** |
| **Põhitegevuse kulud kokku (+)** | **1 130 246** | **1 130 000** | **1 163 900** | **1 198 817** | **1 234 782** | **1 271 825** |
|  sh tehingud kohaliku omavalitsuse üksusega | **7 936** | **7 900** | **7 979** | **8 059** | **8 139** | **8 221** |
| **Põhitegevustulem** | **887 904** | **870 000** | **870 100** | **869 761** | **868 962** | **867 683** |
| **Investeerimistegevus kokku (+/-)** | **-1 531 716** | **-100 000** | **-100 000** | **-1 000 000** | **-100 000** | **-100 000** |
| **Eelarve tulem** | **-643 812** | **770 000** | **770 100** | **-130 239** | **768 962** | **767 683** |
| **Finantseerimistegevus (-/+)** | **90 126** | **-439 519** | **-415 972** | **-439 519** | **-539 519** | **-592 216** |
| **Likviidsete varade muutus (+ suurenemine, - vähenemine)** | -560 114 | 323 981 | 347 628 | -576 258 | 222 943 | 168 967 |
| **Nõuete ja kohustuste saldode muutus** | -6 428 | -6 500 | -6 500 | -6 500 | -6 500 | -6 500 |
| **Likviidsete varade suunamata jääk aasta lõpuks** | **111 579** | **435 560** | **783 188** | **206 930** | **429 873** | **598 840** |
| **Võlakohustused kokku aasta lõpu seisuga** | 5 649 753 | 5 210 234 | 4 794 262 | 4 354 743 | 3 815 224 | 3 223 008 |
|  sh kohustused, mille võrra võib ületada netovõlakoormuse piirmäära (arvestusüksuse väline) | 1 389 340 |   |   |   |   |   |
| **Netovõlakoormus (eurodes)** | 5 538 174 | 4 774 674 | 4 011 074 | 4 147 813 | 3 385 351 | 2 624 168 |
| **Netovõlakoormus (%)** | 274,4% | 238,7% | 197,2% | 200,5% | 160,9% | 122,7% |
| Eelarve tasakaal | 0 | 0 | 0 | 0 | 0 | 0 |

Strateegia arvestusüksus Rakvere Linnavalitsus

|  |  |  |  |  |  |  |
| --- | --- | --- | --- | --- | --- | --- |
| **Arvestusüksus Rakvere Linnavalitsus** | **2015 täitmine** | **2016 eeldatav täitmine** | **2017 eelarve**  | **2018 eelarve**  | **2019 eelarve**  | **2020 eelarve**  |
| **Põhitegevuse tulud kokku** | **18 307 375** | **20 013 143** | **19 041 013** | **19 477 858** | **19 931 399** | **20 402 290** |
| **Põhitegevuse kulud kokku** | **15 209 499** | **16 838 572** | **17 010 166** | **17 493 981** | **18 034 565** | **18 537 832** |
| **Põhitegevustulem** | **3 097 876** | **3 174 571** | **2 030 847** | **1 983 877** | **1 896 834** | **1 864 459** |
| **Investeerimistegevus kokku** | **-5 062 303** | **-2 644 673** | **-358 972** | **-1 241 971** | **-326 506** | **-309 702** |
| **Eelarve tulem** | **-1 964 427** | **529 898** | **1 671 875** | **741 906** | **1 570 328** | **1 554 757** |
| **Finantseerimistegevus** | **1 311 936** | **13 781** | **-1 684 670** | **-1 467 893** | **-1 677 841** | **-1 887 502** |
| **Likviidsete varade muutus** | **-658 918** | **537 179** | **-19 295** | **-732 487** | **-114 013** | **-339 245** |
| **Nõuete ja kohustuste saldode muutus** | **-6 428** | **-6 500** | **-6 500** | **-6 500** | **-6 500** | **-6 500** |
| **Likviidsete varade suunamata jääk aasta lõpuks** | **1 543 272** | **2 080 451** | **2 061 156** | **1 328 669** | **1 214 656** | **875 412** |
| **Võlakohustused kokku aasta lõpu seisuga** | **13 847 173** | **13 829 587** | **12 144 917** | **10 677 024** | **8 999 183** | **7 111 681** |
|  sh kohustused, mille võrra võib ületada netovõlakoormuse piirmäära (arvestusüksuse väline) | 1 389 340 | 0 | 0 | 0 | 0 | 0 |
| **Netovõlakoormus (eurodes)** | 12 303 901 | 11 749 136 | 10 083 761 | 9 348 355 | 7 784 527 | 6 236 269 |
| **Netovõlakoormus (%)** | 67,2% | 58,7% | 53,0% | 48,0% | 39,1% | 30,6% |
| **Netovõlakoormuse ülemmäär (eurodes)** | 19 696 715 | 19 047 428 | 12 185 084 | 11 903 262 | 11 958 840 | 12 241 374 |
| **Netovõlakoormuse ülemmäär (%)** | 107,6% | 95,2% | 64,0% | 61,1% | 60,0% | 60,0% |
| **Vaba netovõlakoormus (eurodes)** | 7 392 814 | 7 298 292 | 2 101 323 | 2 554 908 | 4 174 313 | 6 005 105 |

# KOKKUVÕTE

Rakvere linna areng on jätkusuutlik. Iga valdkonna töögrupis leiti, et kui võrrelda ennast analoogsete linnadega, on meil asjad ikka tublisti üle keskmise head. Rakvere on käinud head rada ning ei ole põhjust praegust suunda muuta. Linn tahab edaspidigi silma paista julgete ja uuenduslike tegemistega. Teiselt poolt ollakse oma rahaliste võimaluste suhtes konservatiivsed ning linnakassast väljakäidud eraldised peavad olema tehtud vastutustundlikult. Investeeringute suuna poolt valitsegu mõistlik tasakaal asfalti ja betooni ning inimkapitali panustamise vahel. Ühest küljest on mõistetav kodanike seisukoht, et enne toredate uute hoonete ja skulptuuride ehk n-ö „kellad – viled“ ehitamist tuleb teed ja tänavad korda teha, kuid teisest küljest - ainult korras tänavaid ja kõnniteid turist vaevalt vaatama tuleb. Panustada tuleb ka atraktiivsemasse ehitusse, mis inimesed ja raha liikuma paneb ning ka teederemondiks rohkem ressursse toob.

Eesmärgiks seatud eri valdkondade või projektide suurima ühisosana tuleb nimetada järgmisi olulisimaid prioriteete:

* Haridus. See valdkond moodustab linnakassa väljamaksetest üle poole ning selle kvaliteedi tagamine ja korrashoid on linna arengut silmas pidades kõige olulisem.
* Linna jalg- ja jalgrattateede remont ja ehitamine. Linna kompaktsust arvestades praegu tugevat arendamist nõudev valdkond. Nõuab suuri investeeringuid ning lähimas tulevikus tuleb aktiivselt otsida fondidest väliseid rahastus võimalusi.
* Ettevõtlusele soodsate tingimuste tagamine Rakvere tööstusalade kruntide ettevalmistamise ja pakkumisega.
* Kesklinna atraktiivsuse suurendamine ning turistide juurdemeelitamine. Linnuse ja Tarva parem sidumine kesklinnaga. Rippraudtee rajamine linnusest kesklinna.

Arengukava on aluseks linna eelarve koostamisel vastavalt siin toodud prioriteetidele. Kuna sajaprotsendilist oskust tulevikku prognoosida meile antud ei ole, tuleb selleski kavas teha olude muutudes vastavaid parandusi. Kõiki varasemast arengukavast pärit ideid ning töögruppides tekkinud uusi mõtteid on püütud siin kajastada. Kõik soovid võivad ju lõpuks realiseeruda. Siin on nad seatud sellisesse järjekorda, mida meie praegused parimad teadmised ja rahalised võimalused lubavad.